title: Príncipe Alfonso (1922)

text: Alus poistettiin palveluksesta 2. helmikuuta 1970 ja se sijoitettiin myyntilistalle maaliskuussa 1972.


title: Miguel de Cervantes (1929)

text: Miguel de Cervantes oli Espanjan laivaston vuonna 1928 vesillelaskettu Almirante Cervera -luokan risteilijä.


title: Miguel de Cervantes (1929)

text: Alus tilattiin Sociedad Española de Construcción Navalilta Ferrolista, missä köli laskettiin 27. elokuuta 1926. Alus laskettiin vesille 17. toukokuuta 1929 ja otettiin palvelukseen 10. helmikuuta 1930.


title: Miguel de Cervantes (1929)

text: Espanjan sisällissodassa alus liittyi tasavaltalaisten laivastoon. Espanjan laivaston sukellusvene "Torricelli", joka oli naamioitu kansallismielisten "General Molaksi", torpedoi 22. marraskuuta 1936 Cartagenan edustalla ankkurissa olleen aluksen. Alus oli korjattavana Cartagenassa, kunnes se tasavaltalaisten kärsittyä tappion siirtyi 1939 Bizerteen internoitavaksi.


title: Miguel de Cervantes (1929)

text: Vuoden 1942 loppuun alus oli palveluskelvottomana Ferrolissa, missä alus vaurioitui pahoin tulipalossa toukokuussa 1943. Alus modernisoitiin. Alus osallistui kesäkuussa 1953 Espanjan edustajana Spitheadissä Elizabeth II kruunajaisten yhteydessä järjestettyyn laivastokatselmukseen. Alus poistettiin 1958 palveluksesta ja myytiin romutettavaksi huhtikuussa 1964.


title: Saksan jalkapallon 1. Bundesliiga 1984–1985

text: Saksan Bundesliigan kausi 1984–1985 oli järjestyksessään 22. Bundesliigan, Länsi-Saksan pääsarjan, kausi. Se alkoi 24. elokuuta 1984 ja päättyi 8. kesäkuuta 1985. Hallitsevana mestarina kauteen lähti VfB Stuttgart.


text: Jokainen joukkue pelasi kaksi peliä toisiaan vastaan, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä joukkuetta putosi suoraan seuraavaksi kaudeksi 2. Bundesliigaan. Sijalle 16 sijoittunut joukkue pelasi 2. Bundesliigan kolmanneksi sijoittunutta vastaan kaksiosaisen nousukarsinnan, jonka voittaja sai paikan 1. Bundesliigassa.


text: Kickers Offenbach ja 1. FC Nürnberg putosivat 2. Bundesliigaan edellisen kauden päätteeksi. Heidän tilalleen nousivat Karlsruher SC ja FC Schalke 04. Karsinnoissa Eintracht Frankfurt voitti MSV Duisburgin ja siten säilytti paikkansa Bundesliigassa.


text: Mestaruuden voitti Bayern München. Mestaruus oli Bayernille jo seitsemäs Bundesliigan historiassa. Suorat putoajat Karlsruher SC ja Eintracht Braunschweig jäivät selvästi muista, jääden seitsemän ja yhdeksän pisteen päähän karsintapaikasta. Karsijan paikalle sijoittui Arminia Bielefeld, joka hävisi kaksiosaisen karsinnan 2. Bundesliigan kolmanneksi sijoittunutta 1. FC Saarbrückenia vastaan yhteismaalein 3–1.


text: Maalipörssin voitti Kölnin Klaus Allofs 26 maalillaan.


text: Suomalaisista Bundesliigassa esiintyi ainoastaan karsintojen kautta pudonneen Arminia Bielefeldin keskikenttäpelaaja Pasi Rautiainen.


text: (*) Waldhof Mannheim pelasi kotipelinsä Ludwigshafenin lähistöllä, koska heidän oma stadioninsa ei täyttänyt Bundesliigan vaatimuksia.


text: Arminia Bielefeld ja 2. Bundesliigan kolmanneksi sijoittunut 1. FC Saarbrücken pelasivat kaksiosaisen ottelusarjan paikasta Bundesliigaan. Saarbrücken voitti yhteismaalein 3-1 ja nousi seuraavaksi kaudeksi Bundesliigaan.


title: Almirante Ferrándiz (1928)

text: Almirante Ferrándiz oli Espanjan laivaston vuonna 1929 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Espanjan laivastoministerinä toimineen amiraali José Ferrándiz y Niñon mukaan.


title: Almirante Ferrándiz (1928)

text: Alus tilattiin Sociedad Española de Construcción Navalilta Cartagenasta. Alus laskettiin vesille 21. toukokuuta 1928 ja otettiin palvelukseen vuonna 1929.


title: Almirante Ferrándiz (1928)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Tasavaltalaisten laivue läpäisi Cantabrianmeren vapauttaakseen erilleen Espanjan pohjoisosiin joutuneet tasavaltalaisjoukot alus jäi Gibraltarin salmeen "Gravinan" kanssa estääkseen kansallismielisten joukkojen siirrot Afrikasta Iberian niemimaalle.


title: Almirante Ferrándiz (1928)

text: Kansallismieliset lähettivät raskaan risteilijän "Canariaksen" ja kevyen risteilijän "Almirante Cerveran" purkamaan sulkua. Seuranneessa Cape Spartelin taistelussa 29. syyskuuta 1936 "Canarias" avasi tulen kuudestatoista kilometristä osuen toisella sarjallaan "Almirante Ferrándiziin". Kolmas sarja osui jälleen vaikka "Almirante Ferrándiz" pyrki pakoon. Hävittäjään osui kaikkiaan kuusi kranaattia, minkä seurauksena se upposi 33 kilometrin päässä Calaburrasta vieden mukanaan pääosan miehistöstä. "Canarias" pelasti merestä 31 merimiestä ja ranskalainen matkustaja-alus "Koutubia" 26 mukaan lukien aluksen päällikön José Luis Barbastro Jiménezin.


title: Sánchez Barcáiztegui (1926)

text: Sánchez Barcáiztegui oli Espanjan laivaston vuonna 1926 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Callaon taisteluun osallistuneen ja Motricon taistelussa kaatuneen luutnantti Victoriano Sánchez Barcáizteguin mukaan.


title: Sánchez Barcáiztegui (1926)

text: Alus tilattiin Sociedad Española de Construcción Navalilta Cartagenasta. Alus laskettiin vesille 24. heinäkuuta 1926 ja otettiin palvelukseen 1929.


title: Sánchez Barcáiztegui (1926)

text: Alus oli 1934 ankkurissa Barcelonan satamassa, jolloin se oli Asturian kansannousun johtajan Manuel Azañan vankilana. Heinäkuun 1936 vallankaappauksen jälkeen aluksen päällikkö valitsi kansallismieliset, mutta miehistö pysyi uskollisena toisen tasavallan hallitukselle vallaten aluksen.


title: Sánchez Barcáiztegui (1926)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva "Jaime I". Osaston muut alukset olivat risteilijät "Libertad" ja "Miguel Cervantes" sekä hävittäjät "Almirante Valdés", "Almirante Antequera", "Almirante Miranda", "Alsedo", "José Luis Díez", "Lepanto", "Lazaga" ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle.


title: Sánchez Barcáiztegui (1926)

text: "Sánchez Barcáiztegui" osallistui Cape Palosin taisteluun, missä alus yhdessä "Almirante Antegueran" ja "Lepanton" kanssa laukaisi neljä torpedoa kohti risteilijä "Balearesia". Alus sai muiden osallistuneiden alusten kanssa palkkioksi Distinctivo de Madridin.


title: Sánchez Barcáiztegui (1926)

text: Alus vaurioitui pahoin 5. maaliskuuta 1939 viiden kansallismielisten Savoia-Marchetti SM.79 -koneen pommituksessa. Hyökkäyksessä vaurioituivat myös "Alcalá Galiano" ja "Lazaga".


title: Sánchez Barcáiztegui (1926)

text: Sodan voittaneet kansallismieliset nostivat 1940 aluksen ja kunnostivat sen. Alus palautettiin palvelukseen, kunnes se poistettiin palveluksesta vuonna 1964. Alus romutettiin vuotta myöhemmin.


title: Kalāt (Pakistan)

text: Kalāt on kaupunki Pakistanin Balochistanin provinssissa. Vuonna 1998 sen asukasluku oli 22 559. Aikanaan kaupunki oli Kalatin kaanien keskus.


title: Kalāt (Pakistan)

text: Kalāt tunnettiin sen varhaisen historian aikana kahdella eri nimellä, Kalat-i-Sewa tarunomaisen hindulaisen kuninkaan mukaan tai nimellä Kalat-i-Nicari paikallisen brahui-heimon mukaan. Nykyinen Kalāt lienee varhaisissa islamilaisissa lähteissä mainittu Kizkanan tai Kikan sekä kiinalaisen buddhalaisen pyhiinvaeltajan Xuanzangin mainitsema Ki-kianga. Kizkanan mainitaan 900-luvulla paikallisen hallitsijan keskuksena. Ibn Hawqalin mukaan hänen nimellä Mu'tazz bin Ahmad tuntema hallitsija oli abbasidien vasalli. Ghaznavidien valtakaudella Mahmud Ghaznilaisen mainitaan käyneen alueella metsästämässä leijonia.


title: Kalāt (Pakistan)

text: 1400-luvulta lähtien Kalātia hallitsivat brahuiden kambarani-heimo, joista myöhemmät Kalatin kaanit polveutuivat. 1700-luvulla Kalatin kaanit olivat ensin Nadir Šahin ja sittemmin Ahmad Šah Dorranin vasalleja. Kalatin kaani Nasir Khan rakennutti Kalātin linnoituksen ("Mīrī"), joka toimi sittemmin myös kaanin palatsina. C. Mason kuvaili 1830-luvulla Kalātissa olleen noin 800 taloa, eli kaupungin asukasluku lienee ollut kolme-neljätuhatta. Britit miehittivät kaupunkia jonkin aikaa ensimmäisen afgaanisodan aikana vuonna 1839, ja Kalatin kaanikunnasta tuli brittien protektoraatti vuonna 1876. Vuonna 1935 Kalātiin iski maanjäristys, joka teki suuria tuhoja myös Quettassa ja Mustangissa. Vuodesta 1948 lähtien Kalāt on ollut osa Pakistania.


title: Kalāt (Pakistan)

text: Kalātin asukasluku vuonna 1998 oli 22 559. Kaupungin asukkaat ovat etniseltä taustaltaan pääosin brahuita tai balucheja.


title: Muhammad bin Tughluq

text: Muhammad bin Tughluq oli Delhin sulttaanikuntaa hallinneen Tughluq-dynastian sulttaani vuosina 1325–1351. Hän seurasi vallassa isäänsä Ghiyas-ud-din Tughluqia. Sulttaanina Muhammad bin Tughluqin ensimmäinen toimi oli nostaa maaveroa, mikä johti tyytymättömyyten. Vero otettiin käyttöön aikana jolloin alue kärsi kuivuudesta, mikä johti satojen epäonnistumiseen ja nälänhätään. Sulttaani kasvatti veroa, minkä vuoksi talonpojat joutuivat hylkäämään tilansa ja monet ryhtyivät maantierosvoiksi. Veronkantajat jatkoivat verojen keräämistä sortotoimin, mikä aiheutti suuria kapinoita. Kapinat tukahdutettiin ankarasti.


title: Muhammad bin Tughluq

text: Muhammad bin Tughluq siirsi maan pääkaupungin Daulatabadiin, jonne väestöä pakkosiirrettiin huolimatta inhimillisistä kärsimyksistä. Pääkaupunki haluttiin siirtää keskeiselle paikalle valtakuntaa ja näin pyrittiin myös suojautumaan mongolien hyökkäyksiltä. Pääkaupunki osoittautui toimimattomaksi ja ihmiset siirrettiin takaisin Delhiin. Daulatabad hylättiin sillä havaittiin ettei maan pohjoisosia voinut hallita uudesta pääkaupungista käsin.


title: Muhammad bin Tughluq

text: Hänen epäonnistuneisiin kokeiluihinsa lukeutui myös uuden valuutan liikkeelle lasku. Hän otti käyttöön pronssiset kolikot, minkä johdosta alettiin valaa suuria määriä rahaväärennöksiä. Tämä johti maan kaupan pysähtymiseen ja taloudellisiin vaikeuksiin. Uusi valuutta päätettiin vetää pois. Myös hänen hallintouudistuksensa epäonnistuivat, minkä johdosta virkamiehet eivät enää olleet sulttaanille uskollisia. Delhin valtaa vastaan kapinoitiin ja valtakunnan eri osat alkoivat irtautua Delhin vallasta. Muhammad bin Tughluq kuoli vuonna 1351 ja hänen jälkeensä sulttaaniksi nousi hänen serkkunsa Firuz Shah Tughluq. Tämä peri huomattavasti edeltäjäänsä pienemmän valtakunnan.


title: Tiofanaatti-metyyli

text: Tiofanaatti-metyyli (CHSNO) on tioallofanaattijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.


title: Tiofanaatti-metyyli

text: Huoneenlämpötilassa tiofanaatti-metyyli on väritöntä kiteistä ainetta. Se ei liukene veteen, mutta liukenee muun muassa metanoliin, asetoniin ja kloroformiin sekä vähäisemmässä määrin muihin orgaanisiin liuottimiin. Tiofanaatti-metyylin fungisidiset ominaisuudet perustuvat siihen, että se estää tubuliinia polymeroitumasta ja estää siten sienisolujen jakaantumisen. Yhdiste hajoaa karbendatsiimiksi, joka on myös fungisidina aktiivinen yhdiste. Tiofanaatti-metyyli on asetyylikoliiniesteraasi inhibiittori ja aineelle altistumisesta voi aiheutua hermosto-oireita. Yhdiste voi myös olla karsinogeenista.


title: Tiofanaatti-metyyli

text: Tiofanaatti-metyyliä valmistetaan o-fenyleenidiamiinin, kaliumtiosyanaatin ja metyyliklooriformiaatin välisellä reaktiolla. Yhdistettä käytetään fungisidina muun muassa kasvis-, marja- ja hedelmäviljelmillä sekä nurmilla niin sienitautien hoitoon kuin niiden ehkäisyynkin. Yhdiste levitetään liuoksena tai jauheena ja sillä voidaan pinnoittaa siemeniä. Tiofanaatti-metyyli on hyväksytty käytettäväksi muun muassa Euroopan unionin alueella ja Yhdysvalloissa.


title: José Luis Díez (1928)

text: José Luis Díez oli Espanjan laivaston vuonna 1928 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty luutnantti José Luis Díez y Pérez Muñozin mukaan.


title: José Luis Díez (1928)

text: Alus tilattiin Sociedad Española de Construcción Navalilta Cartagenasta. Alus laskettiin vesille 25. elokuuta 1928 ja otettiin palvelukseen 1930.


title: José Luis Díez (1928)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva "Jaime I". Osaston muut alukset olivat risteilijät "Libertad" ja "Miguel Cervantes" sekä hävittäjät "Almirante Valdés", "Almirante Antequera", "Almirante Miranda", "Alsedo", "Sánchez Barcáiztegui", "Lepanto", "Lazaga" ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle.


title: José Luis Díez (1928)

text:
Alus siirtyi 1936 Biskajanlahdelle ja ankkuroitui Santurcen edustalle. Alukselle annettiin passiivisuuden vuoksi lempinimeksi Pepe el del puerto eli Satama-Pepe. Aluksen ilmatorjuntatykit ampuivat 20. huhtikuuta 1937 alas oman Felipe del Rion lentämän Polikarpov I-15 -hävittäjän luultuaan konetta saksalaiseksi.
Britannian hallitus luovutti aluksen maaliskuussa 1939 kansallismielisille. Tykkivene "Calvo Sotelo" nouti aluksen. Alus poistettiin palveluksesta ja romutettiin vuonna 1965.


title: Jauhen Lisavets

text: Jauhen Lisavets (s. 12. marraskuuta 1994 Grodno, Valko-Venäjä) on valkovenäläinen jääkiekkopuolustaja, joka pelaa KHL-joukkue Dinamo Minskissä. Kaudella 2013–2014 alkaneella KHL-urallaan hän on pelannut 215 runkosarjaottelua tehopistein 14+20=34. Pudotuspeleissä hän on pelannut kymmenen ottelua tehden yhden maalin. Ennen Dinamo Minskiin siirtymistään hän voitti Neman Grodnon joukkueessa kaksi Valko-Venäjän mestaruutta. Valko-Venäjän jääkiekkomaajoukkueessa Lisavets on pelannut 55 A-maaottelua tehopistein 4+12=16 sekä 13 alle 20-vuotiaiden ja kymmenen alle 18-vuotiaiden maaottelua.


title: Almirante Valdés (1930)

text: Almirante Valdés (kylkitunnus AV) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Cayetano Valdés y Floresin mukaan.


title: Almirante Valdés (1930)

text: Alus tilattiin Sociedad Española de Construcción Navalilta Cartagenasta. Alus laskettiin vesille 8. syyskuuta 1930 ja otettiin palvelukseen 1932.


title: Almirante Valdés (1930)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva "Jaime I". Osaston muut alukset olivat risteilijät "Libertad" ja "Miguel Cervantes" sekä hävittäjät "José Luis Díez", "Almirante Antequera", "Almirante Miranda", "Alsedo", "Sánchez Barcáiztegui", "Lepanto", "Lazaga" ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle.


title: Almirante Valdés (1930)

text: Alus poistettiin palveluksesta ja romutettiin vuonna 1963.


title: Tiedon häivä

text: Tiedon häivä on kuvataitelija Maaria Wirkkalan suunnittelema muistomerkki menneelle Turun akatemialle, Vanhalle Akatemiantalolle ja niiden perinnölle. Teos koostuu kolmesta osasta: Vanhan Akatemiatalon edessä olevasta pronssikehästä, Maaherran makasiinin seinälle heijastettavasta videotallenteesta ja Akatemiatalon tutkijakammion valosta. Kutsukilpailun voittanut "Tiedon häivä" paljastettiin 4. marraskuuta 2003.


title: Tiedon häivä

text: Teoksen elementit ovat muuntuvia ja ne nähdään ja kuullaan eri lailla vuorokauden eri aikoina, audiovisuaalinen osuus ei toistu samanlaisena koskaan. Muistomerkki on monikerroksinen: se yhdistää nykyisen yliopistoväen olennaiseksi osaksi menneisyyden akateemiseen yhteisöön.


title: Tiedon häivä

text: "Tiedon häivä" on sinänsä harvinaislaatuinen teos, että sen hallinnoinnista vastaa useita eri tahoja. Turun kaupungin vastuulla on alapuolelta lämmitettävä tekstikaiverruksella koristeltu pronssirengas, joka auringon laskiessa näyttää lähes hehkuvan.


title: Tiedon häivä

text: Ympäristötaiteen säätiö myönsi vuonna 2003 Wirkkalalle teoksesta ympäristötaidekohde-kunniakirjan.


title: Almirante Antequera (1930)

text: Almirante Antequera (kylkitunnus AA) oli Espanjan laivaston vuonna 1934 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty laivastoministerin ja vara-amiraali Juan Bautista Antequera y Bobadillan mukaan.


title: Almirante Antequera (1930)

text: Alus tilattiin Sociedad Española de Construcción Navalilta Cartagenasta. Alus laskettiin vesille 29. joulukuuta 1930 ja otettiin palvelukseen koeajoja varten heinäkuussa 1936.


title: Almirante Antequera (1930)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva "Jaime I". Osaston muut alukset olivat risteilijät "Libertad" ja "Miguel Cervantes" sekä hävittäjät "José Luis Díez", "Almirante Valdés", "Almirante Miranda", "Alsedo", "Sánchez Barcáiztegui", "Lepanto", "Lazaga" ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle.


title: Almirante Antequera (1930)

text: Alus poistettiin 8. lokakuuta 1965 palveluksesta ja romutettiin.


title: Firuz Shah Tughluq

text: Firuz Shah Tughluq oli Delhin sulttaanikuntaa hallinneen Tughluq-dynastian sulttaani vuosina 1351–1388. Hän peri edeltäjältään, serkultaan Muhammed bin Tughluqilta sekasortoisten ja hajoamassa olevan sulttaaikunnan hallinnan. Valtaan noustuaan hän pyrki korjaamaan edellisen sulttaanin aikana vahingoittuneita suhteita maan aatelistoon. Hän luopui myös edeltäjänsä määräämistä ankarista veroista, ja piti voimassa vain ne verot, joita voitiin kerätä koraanin sallimissa rajoissa. Hän pyrki kohentamaan maanviljelijöiden elinoloja rakennuttamalla kastelujärjestelmiä ja kanavia. Hän pyrki pitämään myös valtakuntaa koossa yrittämällä vallata Delhin sulttaanikunnasta irtautuneen Bengalin sulttaanikunnan takaisin, siinä kuitenkaan onnistumatta. Delhin vallasta itsenäistyneitä Intian eteläisiä kuningaskuntia hän ei valtakaudellaan tavoitellut takaisin. Firuz Shah Tughluq kuoli vuonna 1388. Hän oli Tughluq-dynastian viimeinen vahva hallitsija. Hänen jälkeensä valtakunta ajautui sisäisiin kiistoihin ja Tughluqien dynastia alkoi taantua.


title: Soslan Džanajev

text: Soslan Totrazovitš Džanajev (, , s. 13. maaliskuuta 1987 Ordžonikidze, Pohjois-Ossetian ASNT, Venäjän SFNT, Neuvostoliitto, nykyinen Vladikavkaz, Pohjois-Ossetia, Venäjä) on venäläinen jalkapalloilija. Hän edustaa Venäjän jalkapalloliigassa pelaavaa Rubin Kazanin ja on pelipaikaltaan maalivahti.


title: Jyrkkälän Tykit

text: Jyrkkälän Tykit (lyh. JyTy) on vuonna 1993 perustettu turkulainen jalkapalloseura joka pelaa kaudella 2018 Länsi-Suomen piirin Nelosessa. Seuran kotikenttä on Turun Urheilupuiston yläkenttä ja valmentajana toimii Eero Mäntylä. Jyrkkälän Tykit on Länsi-Suomen jalkapallossa tunnettu seura pinkin peliasun ja rennon otteensa ansiosta.


title: Jyrkkälän Tykit

text:
Seurassa pelaa pitkäaikainen FC Inter pelaaja Petri Lehtonen, sekä KTP kasvatti Jani Lauretsalo.
Seura perustettiin vuonna 1993 kun FC Inter oli edeltävänä vuonna ottanut NaKun paikan Kolmosessa. Seuran taival alkoi Turun piirin seitsemännestä divisoonasta, josta seura nousi kausina 1994-1997 Neloseen. Kaksi kautta Nelosta pelattuaan JyTy nousi jälleen, tällä kertaa vakiinnuttaen paikkansa Turun Piirin Kolmosessa. Kausina 1999-2010 JyTy pelasi Turun Piirin Kolmosta. Kaudella 2011 seura voitti Nelosen ja nousi takaisin Kolmoseen. Seuraava kausi päättyi kuitenkin jälleen putoamiseen, mutta kauden 2013 jälkeen JyTy palasi jälleen kausiksi 2014-2017 Turun Piirin Kolmoseen. Kaudella 2017 Satakunnan ja Turun Piirin yhdistyessä JyTy tippui kaudeksi 2018 Neloseen.


title: Jyrkkälän Tykit

text: Jyrkkälän Tykkien ikämiehet voittivat 35-vuotiaiden SM-kultaa vuonna 2016.


title: Iiris Suomela

text: Iiris Suomela on suomalainen vihreitä edustava poliitikko, yhteiskuntatieteiden opiskelija, Tampereen kaupunginvaltuuston varapuheenjohtaja ja Vihreiden nuorten puheenjohtaja.


title: Iiris Suomela

text: Suomela on kotoisin Tampereelta mutta on asunut myös ulkomailla yhteensä seitsemän vuoden ajan. Hän on valmistunut ylioppilaaksi UWC Atlantic Collegesta Walesista vuonna 2013 ja sen jälkeen opiskellut Tampereen yliopistossa sosiologiaa. Suomela on toiminut Vihreiden nuorten puheenjohtajana vuodesta 2017 alkaen, Tampereen yliopiston ylioppilaskunnan edustajiston jäsenenä vuodesta 2015 ja Vihreiden puoluevaltuuskunnan jäsenenä vuodesta 2015 . Hänet valittiin Tampereen kaupunginvaltuustoon kuntavaaleissa 2017 keräten 1981 ääntä.


title: Iiris Suomela

text: Aiemmin Suomela on toiminut Tampereen vihreiden nuorten varapuheenjohtajana ja Tampereen ammattikorkeakoulun hallituksessa. Hän oli ehdolla eduskuntavaaleissa 2015 saaden 958 ääntä.


title: Kristin Hannah

text: Kristin Hannah (s. 25. syyskuuta 1960 Kalifornia, Yhdysvallat) on yhdysvaltalainen kirjailija. Hannah on koulutukseltaan juristi, mutta hän on työskennellyt päätoimisena kirjailijana 1990-luvulta saakka.


title: Kristin Hannah

text: Hannahin teoksista "Night Road", "Firefly Lane"," True Colors" ja "Winter Garden" ovat nouseet New York Timesin bestseller-listalle. "The Nightingale" -kirjasta on vuonna 2018 tekeillä Michelle MacLarenin ohjaama elokuva, ja TriStar Pictures on ostanut elokuvaoikeudet myös teokseen "The Great Alone".


title: RETScreen

text: RETScreen on Kanadan hallituksen kehittämä Päästöttömän energian hallintaohjelmisto (yleensä lyhennetty RETScreen). RETScreen Expert sai erityismaininnan vuonna 2016 Clean Energy Ministerial tilaisuudessa San Franciscossa.


title: RETScreen

text: RETScreen Expert on ohjelmiston nykyinen versio, joka julkaistiin 19. syyskuuta 2016. Ohjelmisto mahdollistaa uusiutuvien energialähteiden ja energiatehokkuushankkeiden teknisen ja taloudellisen elinkelpoisuuden kattavan tunnistamisen, arvioinnin ja optimoinnin; sekä laitosten todellisen suorituskyvyn mittaamisen ja todentamisen sekä energiansäästön / tuotantomahdollisuuksien tunnistamisen. "Viewer mode" on RETScreen Expert -ohjelmistossa ilmainen ja tarjoaa pääsyn ohjelmiston kaikkiin toiminnallisuuksiin. Toisin kuin aikaisemmat RETScreen -versiot, uusi "Professional mode" (jonka avulla käyttäjät voivat tallentaa, tulostaa jne.) on nyt saatavilla vuosimaksuperiaatteella.


title: RETScreen

text: RETScreen Suite, sisältäen RETScreen 4 ja RETScreen Plus -versiot, on RETScreenin edellinen versiopaketti. RETScreen Suite sisältää yhteistuotannon ja off-grid-analyysin.


title: RETScreen

text: Toisin kuin RETScreen Suite, RETScreen Expert on yhtenäinen integroitu ohjelmistoalusta, joka hyödyntää yksityiskohtaisia ja kattavia arkkityyppejä hankkeiden arvioimiseksi ja sisältää salkun analysointikyvyn. RETScreen Expert integroi joukon tietokantoja auttamaan käyttäjää, mukaan lukien maailmanlaajuinen tietokanta ilmastollisista olosuhteista, jotka on saatu 6 700 maapalloasemasta ja NASAn satelliittitiedoista; vertailutietokanta; kustannustietokanta; projektitietokanta; hydrologinen tietokanta ja tuotetietokanta. Ohjelmisto sisältää laajan integroidun opetusmateriaalin, mukaan lukien sähköisen oppikirjan.


title: RETScreen

text: RETScreenin ensimmäinen versio julkaistiin 30. huhtikuuta 1998. RETScreenin version 4 julkaisi Kanadan ympäristöministeri, 11. joulukuuta 2007 Balilla Indonesiassa. RETScreen Plus julkaistiin vuonna 2011. RETScreen Suite (joka integroi RETScreen 4:n ja RETScreen Plussan ja lukuisat ylimääräiset päivitykset) julkaistiin vuonna 2012. RETScreen Expert julkaistiin 19. syyskuuta 2016.


title: RETScreen

text: Ohjelma vaatii Microsoft Windows Vista SP2, Windows 7, Windows 8 tai Windows 10 -käyttöjärjestelmän ja Microsoft .NET Framework 4.6 tai uudemman version. Ohjelma voi toimia myös Apple Macintosh -tietokoneilla käyttäen Parallels tai VirtualBox Mac -sovellusta.


title: RETScreen

text: RETScreen sovellusta hallinnoidaan Kanadan hallituksen CanmetENERGY Varennesin tutkimuskeskuksen johdolla ja jatkuvalla taloudellisella tuella. Ydintiimi hyötyy yhteistyöstä useiden muiden hallitusten ja monenvälisten järjestöjen kanssa ja saa teknistä tukea teollisuuden, hallinnon ja korkeakoulujen laaja-alaiselta verkostolta. Keskeisiä yhteistyökumppaneita ovat NASAn Langley-tutkimuskeskus, uusiutuvaa energiaa ja energiatehokkuutta koskeva kumppanuus (REEEP), Itsenäisen sähkönjakeluverkon operaattori (IESO), UNEPin teknologiadivision energiayksikkö, Teollisuus ja talous, Maailmanlaajuinen ympäristörahasto (GEF), Maailmanpankin Prototype Carbon Fund-hiilirahasto ja Yorkin yliopiston kestävän energian aloite.


title: RETScreen

text: Helmikuussa 2018 RETScreen-ohjelmistolla oli yhteensä yli 575 000 käyttäjää kaikissa maissa ja territorioissa.


title: RETScreen

text: Riippumaton vaikutustutkimus arvioi, että vuoteen 2013 mennessä RETScreen-ohjelmiston käyttö oli maailmanlaajuisesti vastuussa yli 8 miljardin dollarin käyttäjämarkkinoiden kustannussäästöistä, 20 miljoonan tonnin kasvihuonekaasupäästöjen vähentämisessä vuodessa, ja se on mahdollistanut vähintään 24 GW asennetusta puhtaasta energiakapasiteetista.


title: RETScreen

text: RETScreen-sovellusta käytetään laajasti puhtaiden energiahankkeiden suunnittelemiseen ja toteuttamiseen. RETScreeniä on käytetty esimerkiksi seuraavissa hankkeissa:RETScreenin LinkedIn-sivulla on laaja ryhmä artikkeleita, jotka kertovat, miten RETScreeniä on käytetty eri konteksteissa.


title: RETScreen

text: RETScreen -sovellusta käytetään myös opetus- ja tutkimustyökaluna yli 1 100 yliopistossa ja korkeakoulussa ympäri maailmaa, ja se mainitaan usein akateemisessa kirjallisuudessa. Esimerkkejä RETScreen -sovelluksen käyttämisestä korkeakouluissa löytyy RETScreen-uutiskirjeen "Julkaisut ja raportit" ja "Yliopisto- ja oppilaitokset" -osioista, jotka ovat saatavilla ladatun ohjelmiston käyttöoppaassa.


title: RETScreen

text: RETScreenin käyttöä vaaditaan tai suositellaan puhtaan energian kannustinohjelmissa kaikilla hallinnon tasoilla maailmanlaajuisesti, mukaan lukien UNFCCC ja EU; Kanada, Uusi-Seelanti ja Yhdistynyt kuningaskunta; lukuisat Amerikan valtiot ja Kanadan maakunnat; kaupungit ja kunnat ja apuohjelmat. Kansalliset ja alueelliset RETScreen-koulutustilaisuudet on tehty Chilen, Saudi-Arabian, ja 15 Länsi- ja Keski-Afrikan, ja Latinalaisen Amerikan energiajärjestön (LADE) virallisella pyynnöllä.


title: RETScreen

text: Vuonna 2010 RETScreen International sai julkisen palvelun huippuosaamisen palkinnon, joka on Kanadan hallituksen korkein palkinto virkamiehilleen.


title: RETScreen

text: RETScreen ja RETScreen -tiimi on ollut ehdolla ja saavuttanut lukuisia muita arvostettuja palkintoja, mukaan lukien Ernst & Young / Euromoney Global Renewable Energy -palkinto, Energy Globe ja Kanadan kansallispalkinto sekä GTEC Distinction Award Medal -palkinto.


title: RETScreen

text: International Energy Agencyn arvio beta-julkaisusta kuvasi ohjelmiston vesivoiman osuutta sanoilla “erittäin vakuuttava”. European Environment Agency vakuuttaa RETScreen ohjelmiston olevan “erittäin hyödyllinen työkalu”. RETScreen ohjelmistoa on myös kutsuttu "erääksi harvoista ohjelmistotyökaluista ja ehdottomasti parhaista markkinoilla olevista, joita käytetään uusiutuvan energian asennuksien taloudelliseen arviointiin” ja "välineenä markkinoiden yhtenäisyyden parantamiseksi" puhtaan energian piirissä maailmanlaajuisesti.


title: Barbro Boldt

text: Barbro Beatrice Boldt (o.s. Inberg; 8. heinäkuuta 1913 Helsinki – 30. joulukuuta 1992 Helsinki) oli suomalainen kirjastoneuvos, joka toimi Suomen ruotsinkielisten kirjastojen tarkastajana 1944–1980.


title: Barbro Boldt

text: Boldt työskenteli Helsingin yliopiston ylioppilaskunnan kirjaston amanuenssina 1934–1937, Vaasan kaupunginkirjaston assistenttina 1937–1939 ja Vallilan sivukirjaston johtajana 1939–1944. Hänet nimitettiin vanhemmaksi kirjastotarkastajaksi Valtion kirjastotoimistoon vuonna 1944, ja hän jäi virasta eläkkeelle vuonna 1980. Hän edisti erityisesti maaseudun kirjasto-oloja. Lisäksi hän opetti kirjastonhoitajia Svenska social- och kommunalhögskolanissa. Boldtille myönnettiin kirjastoneuvoksen arvonimi vuonna 1980.


title: Barbro Boldt

text: Barbro Boldtin puoliso oli eversti Lauri Boldt ja poika ekonomisti Peter J. Boldt.


title: Liisa Orko

text: Liisa Orko (o.s. Vanne, vuosina 1930–1933 Nylund; 30. heinäkuuta 1902 Pori – 14. syyskuuta 1987 Helsinki) oli suomalainen voimistelunopettaja, järjestövaikuttaja ja professori, joka edisti naisten liikuntakasvatusta ja naisvoimistelua. Orko toimi vuodesta 1934 alkaen Suomen Naisten Liikuntakasvatusliiton (SNLL) hallituksessa ja tuki kansainvälistymistä, varsinkin puheenjohtajakaudellaan 1954–1980. Hän toimi myös järjestölehti "Kisakentän" päätoimittajana 1930-luvulta 1980-luvulle. Orkolle myönnettiin professorin arvonimi 1971, ja hänet vihittiin liikuntatieteen kunniatohtoriksi Jyväskylän yliopistossa vuonna 1982.


title: Liisa Orko

text: Liisa Orkon puoliso oli elokuvaohjaaja Risto Orko.


title: Taiga (vuoristorata)

text: Taiga on Linnanmäelle vuonna 2019 valmistuva vuoristorata. Sen pituus on noin 1,1 kilometriä, huippunopeus 106 km/h ja korkeus 52 metriä (merenpinnasta 71,3 metriä). Taigan tieltä on jouduttiin purkamaan Vonkaputous, Vekkula, Kot Kot sekä muutamia kioskirakennuksia.


title: Taiga (vuoristorata)

text: Taigan hinta on yli 10 miljoonaa euroa ja se on suomalaisten huvipuistojen historian suurin investointi tähän asti. Taigan toimittaa sveitsiläinen ratalaitevalmistaja Intamin, joka on toimittanut Linnanmäelle myös Kirnun, Hurjakurun ja Panoraaman. Radan perustyöt aloitettiin kesällä 2018, ja pystytys alkoi elokuussa. Radan avajaiset on suunniteltu pidettäväksi keväällä 2019, samaan aikaan kuin huvipuisto aukeaa.


title: Kjerstin Dellert

text: Kjerstin Häggbom Dellert (4. marraskuuta 1925 Tukholma – 5. maaliskuuta 2018 Solna) oli ruotsalainen oopperalaulaja (sopraano), joka esiintyi myös Suomessa. Dellertin oopperaura alkoi Göteborgissa vuonna 1951 ("Kaunis Helena"), ja seuraavana vuonna hän siirtyi Tukholmaan Kuninkaalliseen oopperaan, jossa hän työskenteli vuoteen 1979 saakka. Suomen Kansallisoopperassa hän esitti "Toscan" ja "Carmenin" nimiosat sekä "La Bohèmen" Mimin. Hänen ohjelmistonsa ulottui draamallisista sopraanorooleista koomisiin mezzosopraano-osiin. Hän esitti myös ennakkoluulottomasti operetti-, musikaali- ja iskelmämusiikkia, ja hänen esityksiään on julkaistu levytyksinä. Vuodesta 1976 hän johti Ulriksdalin linnan teatteria.


title: Toivo Holopainen

text: Toivo Holopainen (16. huhtikuuta 1929 Siilinjärvi – 14. tammikuuta 2012 Vantaa) oli professori ja korkeimman hallinto-oikeuden hallintoneuvos.


title: Toivo Holopainen

text: Toivo Holopainen syntyi poliisi, maanviljelijä Viljo Holopaisen ja Hanna Heiskasen perheeseen. Hänen puolisonsa vuodesta 1959 oli Sirkku Tuomi. Holopainen tuli ylioppilaaksi 1948 ja valmistui lainopin kandidaatiksi 1953. Oikeustieteen tohtoriksi hän väitteli Helsingin yliopistossa 1969. Hän toimi yliopiston konsistorinnotaarina 1953–1955, talousoikeuden assistenttina 1956–1965 ja hallinto-oikeuden vt. apulaisprofessorina, apulaisprofessorina ja professorina 1965–1988. Hän oli oikeustieteen tiedekunnan varadekaani 1975–1976 ja dekaani 1976–1984. Korkeimman hallinto-oikeuden ylimääräinen hallintoneuvos Holopainen oli 1972–1973, 1976 ja 1980 ja hallintoneuvos vuodesta 1988, mitä tehtävää hän hoiti vuoteen 1994 asti. Kirkolliskokouksen jäsen hän oli 1988–1991. Holopainen oli Helsingin yliopiston kanslerinsihteeri 1958–1961 ja 1966–1972. Hänellä oli myös useita luottamustoimia, mukaan lukien Savolaisen osakunnan kuraattorin tehtävä 1959–1961 ja inspehtorin tehtävä 1983–1987.


title: Christian Nassif

text: Christian Nassif Djigadui (s. 1. tammikuuta 1994) on keskiafrikkalainen uimari. Vuoden 2012 kesäolympialaisissa Lontoossa hän osallistui miesten 50 metrin vapaauintiin ja saavutti 55. eli neljänneksi matalimman sijan. Vuoden 2016 kesäolympialaisissa Rio de Janeirossa hän osallistui jälleen 50 metrin vapaauintiin. Tällä kertaa hän pääsi 84. eli toiseksi matalimmalle sijalle.


title: PP-70 Futsal

text: PP-70 Futsal (Tampereen Peli-Pojat-70) on tamperelainen futsalseura, jonka edustusjoukkue pelaa Futsal Liigassa. Edustusjoukkue on pelannut Futsal Liigassa kaudesta 2014/2015 alkaen.


title: PP-70 Futsal

text: Nykyisen PP-70 Futsalin tarinan voidaan nähdä alkavan kaudesta 2009/2010, jolloin joukkue pelasi Suomen kuudenneksi korkeimmalla sarjatasolla Tampereen piirin 5. divisioonassa. Joukkue nousi kaudeksi 2010/2011 4. divisioonaan, kaudeksi 2011/2012 3. divisioonaan, kaudeksi 2012/2013 2. divisioonaan, kaudeksi 2013/2014 1. divisioonaan ja kaudeksi 2014/2015 Futsal Liigaan. Joukkue on tiedettävästi ensimmäinen, joka on noussut silloiselta alimmalta sarjatasolta suoraan korkeimmalle sarjatasolle jatkuvin nousuin. Tuolloisessa joukkueessa pelasi mm. nykyinen Suomen futsalmaajoukkueen pelaaja Sergei Korsunov.


title: PP-70 Futsal

text: 2 Aleksi Pennanen


title: PP-70 Futsal

text: 12 Jani-Petteri Soininen


title: PP-70 Futsal

text: 77 Esa Saarinen


title: PP-70 Futsal

text: 3 Pyry Haanpää


title: PP-70 Futsal

text: 4 Joona Valkama (A)


title: PP-70 Futsal

text: 5 Vili-Atte Mäkinen


title: PP-70 Futsal

text: 7 Jussi Rasva


title: PP-70 Futsal

text: 9 Markus Säde (C)


title: PP-70 Futsal

text: 13 Ville Puustinen


title: PP-70 Futsal

text: 14 Mikko Ala-Hakuni


title: PP-70 Futsal

text: 15 Matias Hovi


title: PP-70 Futsal

text: 16 Vili Karoskoski


title: PP-70 Futsal

text: 19 Jerry Sipilä


title: PP-70 Futsal

text: 21 Kalle Hasa


title: PP-70 Futsal

text: 22 Topias Perkiö


title: PP-70 Futsal

text: 23 Pauli Pylvänäinen


title: PP-70 Futsal

text: 24 Tuomas Lehti


title: Keitä, keitä, kahvinkeitin

text: Keitä, keitä, kahvinkeitin ("Percolator") on Jack Morrow'n säveltämä ja sanoittama rock-kappale, jonka on suomeksi sanoittanut Markku Into. Into on levyttänyt sen vuonna 1974 Intomielet-yhtyeen kanssa. Sen on julkaissut singlenä Love Records. Singlen B-puolella on kappale Kanjonin kutsu, jonka esittävät Markku Into ja Karjapaimenet.


title: Keitä, keitä, kahvinkeitin

text: Englanninkielisen kappaleen ensilevytyksen on tehnyt Boots (Randy) Randolph vuonna 1958.


title: Nirvana (Innan albumi)

text: Nirvana on romanialaisartisti Innan viides studioalbumi, joka julkaistiin 11. joulukuuta 2017. Albumin tuotannosta vastasi edeltäjän tapaan Play & Win.


title: Queen of Time

text: Queen of Time on suomalaisen Amorphis-yhtyeen kolmastoista studioalbumi, joka julkaistiin 18. toukokuuta 2018. Levyn on tuottanut edellisen albumin tavoin ruotsalainen Jens Bogren.


title: Queen of Time

text: Albumi on noussut Suomen virallisella listalla ensimmäiseksi ja kolmanneksi Ruotsissa, Sveitsissä ja Isossa-Britanniassa sekä neljänneksi Saksassa.


title: Queen of Time

text: Alkuperäinen basisti Olli-Pekka Laine palasi Amorphiksen riveihin tämän albumin myötä Niklas Etelävuoren erottua yhtyeestä huhtikuussa 2017. Näin ollen "Queen of Time" on ensimmäinen albumi vuoden 1994 "Tales from the Thousand Lakes -"albumin jälkeen jolla soittaa alkuperäinen kokoonpano.


title: Queen of Time

text: Sanoitukset: Pekka Kainulainen, Ike Vil (englanninkielinen käännös). Sovitukset: Amorphis ja Jens Bogren.


title: Verna Erikson

text: Verna Erikson (1893 – 1918) oli suomalainen nainen, joka salakuljetti aseita ja ammuksia valkoisille Helsingissä Suomen sisällissodan aikana. Erikson syntyi Turussa vuonna 1893. Erikson kuoli syöpään lokakuussa 1918.


title: Samson Opuakpo

text: Samson Samuel Opuakpo Forcados (s. 24. huhtikuuta 1986 Delta) on nigerialainen uimari. Hän kilpaili vuoden 2016 kesäolympialaisissa Rio de Janeirossa. Siellä hän pääsi 50 metrin vapaauinnissa 59. sijalle ajalla 24,85.


title: Better

text: Better voi tarkoittaa esimerkiksi seuraavia


title: Rebekah Mercer

text: Rebekah Mercer on yhdysvaltalainen sijoittaja, miljardööri ja poliittinen vaikuttaja. Newsmax Median omistaja Christopher Ruddy on kutsunut häntä "alt-rightin ensimmäiseksi naiseksi" (”the First Lady of the alt-right”).


title: Rebekah Mercer

text: Rebekah Mercer on keskimmäinen miljardööri Robert Mercerin kolmesta tyttärestä. Hän opiskeli biologiaa ja matematiikkaa Stanfordin yliopistossa, ja suoritti maisterin tutkinnon pääaineinaan tuotantotalous ja konetekniikka. Hän on yksi pikkuleipiä tekevän leipomon omistajista ja neljän lapsen äiti.


title: Rebekah Mercer

text: Marraskuussa 2017 Robert Mercer ilmoitti myyneensä omistuksensa uutissivusto Breitbartista Rebekah Mercerille ja tämän kahdelle sisarelle. Michael Wolffin kirjan "Fire and Fury" ilmestymisen jälkeen Rebekah Mercer otti julkisuudessa etäisyyttä Breitbartin johtajaan Steve Bannoniin. Pian tämän jälkeen Bannon erosi Breitbartin johdosta.


title: Rebekah Mercer

text: Mercer on kuulunut American Museum of Natural Historyn johtokuntaan, mutta museota on painostettu hänen erottamiseensa, koska Mercer rahoittaa ilmastonmuutokseen skeptisesti suhtautuvia järjestöjä.


title: Ari-Pekka Pajuluoma

text: Ari-Pekka Pajuluoma (s. 3. heinäkuuta 1976 Vaasa) on suomalainen jääkiekkovalmentaja, joka toimii SM-liigajoukkue Vaasan Sportin päävalmentajana. Hänellä on pelaajataustaa parhaimmillaan Mestis-tasolta, jolla Pajuluoma pelasi kuusi kautta ja toimi Sportin kapteenina kaudella 2003–2004. Hänen pelaajauransa päättyi kuitenkin olkapäävammaan joulukuussa 2005. Pajuluoma oli pelipaikaltaan keskushyökkääjä, mutta hän pelasi ajoittain myös puolustajana. Pajuluoma laukoi oikealta.


title: Ari-Pekka Pajuluoma

text: Pajuluoma on Vaasan Sportin oma kasvatti. Hän debytoi seuran miesten joukkueessa II-divisioonassa kaudella 1995–1996. Kaudeksi 1997–1998 Pajuluoma siirtyi pelaamaan samaa sarjaa Jeppis Hockeyn riveihin. Hän oli joukkueen paras pistemies ja maalintekijä tehoilla 20+31=51. Kaksi seuraavaa kautta Pajuluoma pelasi Ruotsin neljänneksi korkeimmalla sarjatasolla maan II-divisioonassa; kauden 1998–1999 Kalix HF:ssä ja kauden 1999–2000 Kalmer HC:ssä.


title: Ari-Pekka Pajuluoma

text: Kaudeksi 2000–2001 Pajuluoma palasi kasvattajaseuraansa Vaasan Sportiin pelaamaan Mestistä. Kaudella 2001–2002 hän oli joukkueen paras syöttäjä ja jakoi sisäisen pistepörssin voiton Vesa Myllyahon kanssa tehoilla 12+21=33. Kaudeksi 2002–2003 Pajuluoma siirtyi opintojensakin perässä Kiekko-Vantaan riveihin. Kaudeksi 2003–2004 hän palasi sieltä takaisin Sportiin, jonka kapteeniksi Pajuluoma nousi. Hänen kautensa päättyi kuitenkin ennen runkosarjan päättymistä olkapäävammaan. Kauden 2004–2005 päätteeksi Pajuluoma voitti Mestis-hopeaa.


title: Ari-Pekka Pajuluoma

text: Pajuluoma loukkasi olkapäänsä syyskauden 2005–2006 viimeisessä ottelussa, mikä myös lopetti hänen koko pelaajauransa. Pajuluoma saavutti pelaajana kauden päätteeksi Mestis-hopeaa. Hän palasi kaukaloihin vielä kaudella 2006–2007, jolloin Pajuluoma vahvisti II-divisioonajoukkue KoMu HT:tä, jota hän oli nostamassa kauden päätteeksi Suomi-sarjaan.


title: Ari-Pekka Pajuluoma

text: Jouduttaan lopettamaan pelaajauransa joulukuussa 2005, Pajuluoma siirtyi jo samassa kuussa Sportin apuvalmentajaksi pitkäaikaisen joukkuetoverinsa Mikko Mannerin johtamaan valmennustiimiin, kun jo aiemmin samassa kuussa seuran aiempi päävalmentaja Juhani Tamminen siirtyi valmentamaan Sveitsiin. Sportin kausi päättyi Mestis-hopeaan. Helmikuussa 2006 Pajuluoma teki joukkueen kanssa vuoden mittaisen jatkosopimuksen. Kauden 2006–2007 päätteeksi hän voitti Mestis-pronssia. Maaliskuussa 2007 Manner ja Pajuluoma tekivät Sportin kanssa vuoden mittaisen jatkosopimuksen.


title: Ari-Pekka Pajuluoma

text: Kesken kauden 2007–2008, marraskuussa 2007 Sport erotti Mannerin ja Pajuluoman, kun joukkue oli runkosarjassa kahdeksantena. Seuran hallitus perusteli päätöstään joukkueen vaisuilla peliesityksillä. Sportin päävalmentajaksi palasi joulukuussa Juhani Tamminen ja Pajuluoman tilalla apuvalmentajana jatkoi ennen Tammisen pestaamista joukkueen väliaikaisena päävalmentajana toiminut Kenneth Westerback. Sportin runkosarja päättyi lopulta kuudenteen sijaan ja kausi puolivälieriin.


title: Ari-Pekka Pajuluoma

text: Kaudella 2009–2010 Pajuluoma toimi Sportin B-nuorten I-divisioonajoukkueen päävalmentajana. Huhtikuussa 2010 hänet nimettiin seuran A-nuorten SM-liigajoukkueen apuvalmentajaksi Olli Hällforsin johtamaan valmennustiimiin. Jo saman vuoden kesäkuussa Pajuluoma nimettiin kuitenkin vuoden mittaisella sopimuksella takaisin Sportin Mestis-joukkueen kakkosvalmentajaksi Antti Törmäselle. Samalla seuran A-nuoret nimesivät valmennukseensa hänen tilalleen juuri peliuransa päättäneen Miro Laitisen. Sport voitti kauden 2010–2011 päätteeksi Mestiksen mestaruuden, mutta liigakarsinnoissa Pelicans onnistui kuitenkin säilyttämään sarjapaikkansa otteluvoitoin 4–0.


title: Ari-Pekka Pajuluoma

text: Pajuluoma jatkoi kaudella 2011–2012 Sportin apuvalmentajana Pasi Räsäsen johtamassa valmennustiimissä. Hän voitti kauden päätteeksi jälleen Mestiksen mestaruuden, mutta Tampereen Ilves onnistui liigakarsintojen päätteeksi kuitenkin säilyttämään sarjapaikkansa otteluvoitoin 4–1. Kaudella 2012–2013 Sport sijoittui runkosarjassa kolmanneksi, mutta joukkueen kausi päättyi puolivälieriin.


title: Ari-Pekka Pajuluoma

text: Kaudella 2013–2014 Pajuluoma jatkoi Pasi Räsäsen apuvalmentajana Sportissa. Joulukuussa 2013 hän teki joukkueen kanssa 1+1-vuotisen jatkosopimuksen, samalla kun seura nimesi kauden 2014–2015 päävalmentajakseen Tomek Valtosen. Myöhemmin samalla kaudella, helmikuussa 2014 Sport päätettiin nostaa seuraavaksi kaudeksi SM-liigaan, jossa se jatkaa 14. joukkueena Jokereiden siirryttyä KHL:ään. Sportin kulunut kausi päättyi runkosarjan toiseen sijaan, mutta ennen runkosarjan päättymistä helmikuussa 2014 seura kuitenkin erotti päävalmentaja Räsäsen. Pajuluoma nousi loppukevääksi Sportin päävalmentajaksi, mutta joukkueen kausi päättyi kuitenkin puolivälierätappioon. Sportin paluukausi 2014–2015 SM-liigaan toi joukkueelle runkosarjan viimeisen sijan.


title: Ari-Pekka Pajuluoma

text: Pajuluoma nimettiin kaudeksi 2015–2016 2+1-vuotisella sopimuksella Sportin A-nuorten SM-liigajoukkueen päävalmentajaksi. Joukkueen kausi päättyi runkosarjaan. Kaudella 2016–2017 hän toimi seuran B-nuorten SM-sarjajoukkueen joukkuenjohtajana sekä Vaasan Sportin Juniorit Ry:n toiminnanjohtajana.


title: Ari-Pekka Pajuluoma

text: Joulukuussa 2017 Pajuluoma nimettiin Mestis-joukkue Kokkolan Hermeksen päävalmentajaksi, kun hän korvasi tehtävästä väistyneen Antti Karhulan. Joukkue sijoittui runkosarjassa sijalle 11. ja ajautui karsintasarjaan, mutta Hermes onnistui kuitenkin säilyttämään sarjapaikkansa otteluvoitoin 4–1.


title: Ari-Pekka Pajuluoma

text: Maaliskuussa 2018 Pajuluoma nimettiin 1+1-vuotisella sopimuksella Sportin SM-liigajoukkueen päävalmentajaksi, kun seura vapautti tehtävästä Tomek Valtosen kauden 2017–2018 päätteeksi. Marraskuussa Sport käytti hänen sopimuksessaan olleen option ja teki vuoden mittaisen jatkosopimuksen Pajuluoman kanssa.


title: SN 1604

text: SN 1604, joka tunnetaan myös nimillä Keplerin supernova, Keplerin nova ja Keplerin tähti, oli Tyypin Ia supernova, joka esiintyi LInnunradan galaksissa Käärmeenkantajan tähdistössä. Se nähtiin vuonna 1604, ja se on toistaiseksi viimeinen paljain silmin nähty supernova, joka galaksissamme on kiistattomasti havaittu. Supernovaräjähdys tapahtui noin 6,1 kiloparsekin eli 20 000 valovuoden päässä Maasta.


title: SN 1604

text:
Keplerin tähden ollessa kirkkaimmillaan sen näennäinen magnitudi oli nykyisten arvioiden mukaan -2,5. Tuolloin se oli kirkkaampi kuin mikään muu tähti, ja se näkyi päivälläkin. Mainintoja siitä esiintyy eurooppalaisissa, kiinalaisissa, korealaisissa ja arabialaisissa lähteissä.
Supernova oli nähtävissä maaliskuuhun 1606 saakka.


title: SN 1604

text: Keplerin tähti oli toinen saman sukupolven elinaikana nähty supernova, sillä Kassiopeian tähdistössä oli vuonna 1572 nähty Tyko Brahen supernova. Uusia supernovia ei näiden jälkeen tiedetä Linnunradan galaksissa nähdyn, joskin muissa galakseissa niitä on nähty useitakin siitä lähtien, kun S Andromedae tuli näkyviin vuonna 1885. SN 1987A Suuressa Magellanin pilvessä näkyi helposti paljain silmin.


title: SN 1604

text: Todisteet viittaavat siihen, että myöhemmistä supernovista lähtenyt signaali on saapunut Maahan noin vuosina 1680 ja 1870; näistä edellinen tunnetaan nimellä Cassiopeia A, jälkimmäinen tunnisteella G1.9+0.3. Historialliset lähteet eivät kuitenkaan osoita, että kumpikaan olisi havaittu, mikä todennäköisesti johtuu siitä, että tähtienvälinen pöly himmensi niiden valon.


title: SN 1604

text: Keplerin supernovan supernovajäännettä pidetään yhtenä lajinsa prototyyppisistä edustajista, ja se on edelleen laajan tähtitieteellisen tutkimuksen kohteena.


title: SN 1604

text: Muiden aikansa tähtitieteilijöiden tavoin Johannes Kepler yritti tuolloin tehdä Marsin ja Jupiterin konjunktiosta, jota he pitivät hyvänä enteenä ja jonka he mielessään yhdistivät Betlehemin tähteen. Pilvisen sään vuoksi hän ei kuitenkaan voinut tehdä mitään tähtitietellisiä havaintoja. Sen sijaan Wilhelm Fabry, Michelin Maestlin ja Heisaeus Röslin onnistuivat 9. lokakuuta havainnoimaan tähtitaivasta, mutta supernovaa he eivät muistiinpanoissaan maininneet. Ensimmäisen sitä koskevan muistiin merkityn havainnon Euroopassa teki Lodovico delle Colombe Pohjois-Eurooassa 9. lokakuuta 1604. Sään vuoksi Kepler pystyi tekemään tästä kirkkaasta kohteesta havaintoja vasta lokakuun 17. päivästä lähtien toimiessaan Prahassa keisari Rudolf II:n hovissa. Sille annettiin myöhemmin hänen nimensä, vaikka hän ei nähnytkään sitä ensimmäisenä, sillä hän tarkkaili supernovaa kokonaisen vuoden ajan ja kirjoitti siitä kirjankin nimellä "De Stella nova in pede Serpentarii" ("Uudesta tähdestä Käärmeen tähdistön jalassa"). Se ilmestyi Prahassa vuonna 1606.


title: SN 1604

text: Vuonna 1606 Delle Colombe julkaisi tutkielman, jossa hän väitti, että lokakuussa 1604 taivaalle ilmestynyt tähti ei ollut komeetta eikä myöskään uusi tähti. Siinä hän puolusti Aristoteleen teoksessaan "Taivaasta" esittämiä näkemyksiä maailmankaikkeudesta, joille Galileo Galilei samoihin aikoihin esitti ankaran haasteen.


title: SN 1604

text: Supernovaa käsittelevässä teoksessaan "De Stella Nova" vuodelta 1606 Kepler arvosteli Röslinia. Hän väitti, että astrologisissa ennustuksissaan Röslin oli ottanut huomioon vain kaksi komeettaa, vuoden 1556 suuren komeetan sekä vuoden 1580 komeetan. Röslin vastasi vuonna 1609, että juuri niin hän olikin tehnyt. Kun Kepler myöhemmin samana vuonna vastasi Röslinille, hän huomautti vain, että ottamalla huomioon suuremman määrän aineistoa Röslin olisi voinut laatia paremman ennustuksen.


title: Oiva Kaivola

text: Oiva Kaivola (19. lokakuuta 1910 Nokia – 3. joulukuuta 1971 Pori) oli suomalainen kunnallispoliitikko, joka toimi Tampereen apulaiskaupunginjohtajana 1958–1962 ja Porin kaupunginjohtajana 1962–1970. Koulutukseltaan hän oli koneteknikko.


title: Oiva Kaivola

text: Kaivola työskenteli pitkään Valmet Oy:n palveluksessa ja sen jälkeen yrittäjänä. Nokian kauppalanvaltuustossa hän oli sosialidemokraattien edustajana 1939–1958, ja hoiti myös kauppalanjohtajan varamiehen tehtävää vuodesta 1946 lähtien. Elokuussa 1962 Kaivola valittiin Porin kaupunginjohtajaksi kesäkuussa kuolleen Martti J. Ekblomin seuraajaksi. Hän erosi virasta sairauden johdosta keväällä 1970.


title: Oiva Kaivola

text: Kaivola toimi pitkään myös Nokian Pyryn puheenjohtajana ja oli yhdeksän vuoden ajan kansainvälinen mäkihyppytuomari.


title: Thank You

text: Thank You tai Thank U voi tarkoittaa esimerkiksi seuraavia


title: Portable Executable

text: Portable Executable (lyhyesti PE) on tiedostomuoto 32- tai 64-bittisille suoritettaville ohjelmille, objektitiedostoille, jaetuille kirjastoille ja FOT fonttiformaatille. PE:n 32-bittistä versiota kutsutaan PE32 ja 64-bittistä PE32+ tai lyhyemmin PE+. PE:tä käytetään Microsoft Windows käyttöjärjestelmissä ja monessa muussa, kuten ReactOS, SkyOS ja BeOS. UEFI-standardissa on määritetty PE-formaatti UEFI-ympäristön oletus tiedostoformaatiksi.


title: Idols (9. tuotantokausi)

text: "Idolsin" yhdeksäs tuotantokausi esitetään Nelonen-kanavalla syksyllä 2018. Uusina Idols-tuomareina nähdään Jannika B, Maija Vilkkumaa ja Elastinen. Tuomaristoon paluun tekee Jone Nikula.


title: Idols (9. tuotantokausi)

text: Koelaulut järjestettiin Helsingissä ja Oulussa. Koelauluista jatkoon pääsi 70 laulajaa. Koelaulujen jälkeen karsinnat jatkuivat kolmessa eri vaiheessa Billnäsin ruukissa. Ensimmäisestä vaiheesta, rivilaulu-tehtävästä, jatkoon pääsi 40 kilpailijaa. Toisessa vaiheessa kilpailijat jaettiin ryhmiin ja heidän tuli valmistaa saamastaan kappaleesta tuomarit vakuuttava esitys. Toisesta vaiheesta jatkoon pääsi 20 kilpailijaa. Ruukkiviikon kolmas tehtävä oli soolotehtävä, jossa kilpailijoita säestettiin pianolla. Soolotehtävästä jatkoon pääsi 10 kilpailijaa.


title: Idols (9. tuotantokausi)

text: Idols-voittajaksi 30. marraskuuta 2018 järjestetyssä finaalissa äänestettiin Patrik Blomberg. Hän sai finaalissa annetuista äänistä 41 prosenttia. Palkinnoksi voitostaan hän sai levytyssopimuksen Universal Musicin kanssa.


title: Idols (9. tuotantokausi)

text: Jaksoissa 13 ja 14 nähdyssä Top10-vaiheessa kilpailijat esiintyivät Helsingin Yrjönkadun uimahalliin altaan päälle rakennetulla catwalkilla. Tuomarit pudottivat vielä kaksi kilpailijaa pois ennen kuin ohjelman suorat lähetykset alkoivat. Jaksoissa esiintyivät vierailevina esiintyjinä Mikael Gabriel ja Reino Nordin.Ensimmäinen semifinaali oli jaettu kahteen osaan: keskiviikkona 31. lokakuuta 2018 esitetyssä jaksossa kahdeksasta semifinalistista esiintyi ensimmäiset neljä kilpailijaa ja 1. marraskuuta 2018 esitetyssä loput neljä. Yleisöäänestyksessä kaksi vähiten ääniä saanutta kilpailijaa putosi seuraavan viikon semifinaalilähetysten alussa.


title: Idols (9. tuotantokausi)

text: Ensimmäisen semifinaalin kappaleiden teemana oli rakkaus.


title: Idols (9. tuotantokausi)

text: Vierailevina artisteina semifinaalissa esiintyivät Kaija Koo sekä Ida Paul & Kalle Lindroth.Toinen semifinaali oli jaettu kahteen osaan: keskiviikkona 7. marraskuuta 2018 esitetyssä jaksossa kuudesta jäljellä olevasta semifinalistista esiintyi ensimmäiset kolme kilpailijaa ja 8. marraskuuta 2018 esitetyssä loput kolme. Yleisöäänestyksessä kaksi vähiten ääniä saanutta kilpailijaa olivat Noora Mäkinen ja Santa Sallinen. Tuomarit saivat pelastaa toisen kilpailijoista takaisin ja päätyivät valitsemaan Nooran.


title: Idols (9. tuotantokausi)

text: Toisessa semifinaalissa kilpailijat esittivät kaksi kappaletta: kappaleen omalta idoliltaan sekä tuomareiden valitseman kappaleen.


title: Idols (9. tuotantokausi)

text: Vierailevina artisteina semifinaalissa esiintyivät Vesala sekä Lauri Tähkä.Kolmas semifinaali esitettiin perjantaina 16. marraskuuta 2018. Se oli samalla kauden ensimmäinen suorana lähetetty jakso. Vähiten ääniä saanut kilpailija putosi lähetyksen lopussa.


title: Idols (9. tuotantokausi)

text: Semifinaalin aluksi esiintyi Maija Vilkkumaa. Vierailevina artisteina semifinaalissa esiintyi Anna Puu.


title: Idols (9. tuotantokausi)

text: Neljäs semifinaali esitettiin perjantaina 23. marraskuuta 2018. Vähiten ääniä saanut kilpailija putosi lähetyksen lopussa. Kilpailijat esittivät kaksi kappaletta: ensimmäisellä kierroksella menestyneen kappaleen menneiltä vuosilta ja toisella kierroksella koelauluissa esittämänsä kappaleen (paitsi Leo Pakarinen, joka esitti oman kappaleensa koelaulujaksossa nähdystä esittelyinsertistä).


title: Idols (9. tuotantokausi)

text: Semifinaalin aluksi esiintyi Jannika B. Vierailevana artistina semifinaalissa esiintyi Sunrise Avenue.Finaali esitettiin perjantaina 30. marraskuuta 2018. Kilpailijat esittivät kaksi kappaletta: ensimmäisellä kierroksella dueton yhdessä tunnetun artistin kanssa sekä finalisteille sävelletyt omat kappaleet.


title: Idols (9. tuotantokausi)

text: Finaalin aluksi esiintyi Elastinen. Vierailevana artistina finaalissa esiintyivät Sanni ja Apulanta.


title: Prostitute

text: Prostitute voi tarkoittaa:


title: IBM AS/400

text: IBM AS/400 (lyhenne sanoista Application System/400 ja myöhemmin Advanced System/400) on IBM:n palvelintietokonesarja, joka julkaistiin 21. kesäkuuta 1988. Sarjan seuraaja on IBM iSeries (myös nimellä "System i"), joka on esitelty 2000-luvulla, ja IBM Power Systems.


title: IBM AS/400

text: Varhaisimmat AS/400 -mallit käyttivät 48-bittistä CISC-suoritinta. CISC-suoritin korvattiin 64-bittisellä RISC-suorittimella, joka julkaistiin kesäkuussa 1995. Käyttöjärjestelmä oli OS/400 (myöhemmin nimellä i5/OS ja IBM i). OS/400:ssa on integroituna IBM DB2. Käyttöjärjestelmän julkaisuversio V3R2 oli viimeinen alkuperäiselle CISC-suorittimille pohjautuville malleille.


title: IBM AS/400

text: AS/400 käyttää EBCDIC-merkistöä kuten IBM S/390-suurtietokone mallistokin.


title: IBM AS/400

text: AS/400 -sarjan edeltäjä oli IBM System/38 minitietokonesarja.


Société Malienne de Gestion de l’Eau Potable eli Somagep on Malin kansallinen vesilaitosyhtiö. Se on perustettu vuonna 2010, jolloin vesisektori erotettiin sähköyhtiö Énergie du Malin toimenkuvasta. Vesilaitostoiminnan kehittämisestä on siitä lähtien vastannut "Société Malienne de Patrimoine de l’Eau Potable" eli "Somapep", kun taas Somagep vastaa olemassa olevan infrastruktuurin teknisestä ja kaupallisesta hyödyntämisestä. Molemmat toimivat kansallisen vesirakennushallinnon ("Direction Nationale de l’Hydraulique") alaisuudessa.


title: Société Malienne de Gestion de l’Eau Potable

text: Somagep on valtion omistama osakeyhtiö, jonka tehtävänä on juomakelpoisen vesijohtoveden tuotanto ja jakelu maan koko alueella. Käytännössä se toimii Malin pääkaupungissa Bamakossa ja 17 muulla paikkakunnalla. Muut paikkakunnat ovat Bandiagara, Bougouni, Gao, Kati, Kayes, Kidal, Kita, Koulikoro, Koutiala, Markala, Mopti, Nioro, San, Ségou, Sélingué, Sikasso ja Timbuktu.


text: Bamakon ja Katin kuuden tuotantoyksikön yhteiskapasiteetti on 200 500 ja muiden tuotantokeskusten 88 524 kuutiometriä päivässä. Bamakon yksiköistä viisi ottaa raakavetensä Nigerjoesta ja 75 prosenttia siitä tulee Djicoroni Paran vedenottamosta. Käsittelyn ja jakelun jälkeen veden fysiokemialliset ja bakteriologiset ominaisuudet vastaavat 96–99-prosenttisesti laatuvaatimuksia. Ongelmat veden laadussa liittyvät lähinnä heinä-syyskuun sade- ja tulvakauteen, maan pohjoisosien levottomuuksiin sekä Bandiagaran porakaivojen rautapitoisuuteen.


text: Vuonna 2014 yhtiöllä oli 161 718 asiakasta ja se tuotti 96,5 miljoonaa kuutiometriä vesijohtovettä. Laskutetun veden osuus oli 72,3 prosenttia tuotannosta ja veden keskihinta 280,21 CFA-frangia kuutiometriltä. Somapepin ja Somagepin tulevaisuudennäkymät liittyvät Kabalan uuden vedenottamon mahdollistamaan Bamakon vedenjakelun laajentamiseen sekä toiminnan ulottamiseen uusille paikkakunnille. Vuonna 2017 yhtiöt saivat vastuulleen 50 piirikeskuksen ja maaseutupaikkakunnan vesihuollon.


text: Jäteveden viemäröinnistä ja puhdistuksesta vastaa vuonna 2007 perustettu virasto "Agence Nationale de Gestion des Stations d’Epuration au Mali" eli "Angesem". Käytännössä viemärit ovat hyvin alkeellisia eikä jätevesiä käsitellä juuri lainkaan. Vuonna 2006 rakennettu Bamakon ensimmäinen jätevedenpuhdistamo Sotubassa käsittelee lähinnä teollisuuden jätevesiä.


title: Fernando Filoni

text: Fernando Filoni (s. 15. huhtikuuta 1946) on italialainen roomalaiskatolinen arkkipiispa ja kardinaali. Pappisvihkimyksensä hän sai vuonna 1970. Tammikuussa 2001 hänet nimitettiin apostoliseksi nuntiukseksi Irakiin ja Jordaniaan. Saman vuoden maaliskuussa hänet vihittiin piispaksi Volturnumin titulaariarkkipiispana. Vuonna 2006 hän siirtyi apostoliseksi nuntiukseksi Filippiineille.


title: Fernando Filoni

text: Sittemmin Filoni on toiminut muun muassa Kansojen evankelisoinnin kongregaation prefektinä. Kardinaalin aseman hän sai 18. helmikuuta 2012.


title: Vuoden arkeologinen teko

text: Vuoden arkeologinen teko on Suomen muinaistutkimuksen tuki ry:n vuodesta 2014 myöntämä tunnustus arkeologiselle tapahtumalle, julkaisulle, tutkimukselle, näyttelylle, hankkeelle tai ryhmälle, jonka kautta on edistetty arkeologian positiivista tunnettavuutta, näkyvyyttä tai tutkimusta. Tunnustus voi koskea myös kokoelmiin, näyttelyihin, uraan tai julkaisuihin liittyviä saavutuksia tai muuta toimintaa.


title: Abiy Ahmed Ali

text:
Abiy Ahmed Ali (s. 1976 Agaro, Etiopia) on Etiopian pääministeri vuoden 2018 maaliskuusta lähtien. Hän on ensimmäinen Etiopian suurimmasta etnisestä ryhmästä, oromoista, lähtöisin oleva pääministeri.
Sitten marxilaisen Dergin kukistuttua 1991 valtaa maassa olivat pitäneet tigrayt, joita maan asukkaista on vain kuusi prosenttia.


title: Abiy Ahmed Ali

text:
Edellinen pääministeri Hailemariam Desalegn erosi helmikuussa 2018.
Etiopian hallitseva liittouma Etiopian kansan vallankumouksellinen demokraattinen rintama (EPRDF) valitsi hänet johtajakseen, ja siten hänestä tuli myös pääministeri, koska EPRDF:lla on kaikki parlamenttipaikat.


title: Abiy Ahmed Ali

text: Muutamassa kuukaudessa valtaannousunsa jälkeen Abiy oli purkanut suuria osia maan sortokoneistosta. Hän vapautti tuhansia poliittisia vankeja, aloitti neuvottelut aiemmin terroristeiksi leimattujen aseistettujen oppositioryhmien kanssa ja tunnusti turvallisuusjoukkojen syyllistyneen kidutukseen. Abiy sulki Addis Abeban Maekelawin pidätyskeskuksen, joka muutettiin museoksi.


title: Abiy Ahmed Ali

text: Heinäkuussa 2018 Abiy solmi rauhan Eritrean johtaja Isaias Afwerkin kanssa.


title: Kultakala (täsmennyssivu)

text: Kultakala voi viitata seuraaviin asioihin:


title: Andkhoi

text: Andkhoi on kaupunki Lounais-Afganistanissa Faryabin maakunnassa. Kaupungissa on noin 30 000 asukasta ja se on tunnettu karakul-lampaannahkojen myyntipaikkana.


title: Andkhoi

text: Andkhoi sijaitsee Afganistanin luoteisosassa tasangolla, joka päättyy Amudarjajokeen noin 50 kilometriä Andkhoista pohjoiseen. Andkhoi on Andkhoijoen varrella ja kaupungin paikka on Karakumin aavikon eteläreunalla. Kaupungin korkeus merenpinnasta on noin 330 metriä.


title: Andkhoi

text: Kaupungin historiallisista rakennuksista on säilynyt näihin päiviin saakka vain muutamia. Niistä merkittävin on paikalliselle muslimipyhimys Baba Wall Sahibille tai ehkä oikealta nimeltään Baba Šukr Allah Abdalille omistettu pyhättö.


title: Andkhoi

text: Ankhoi toimi pitkään pohjoiseen kohti Buharaa lähtevien karavaanien lähtöpaikkana. Vuonna 1204 Andkhoi oli paikka, jossa ghuridihallitsija Mui'zz al-Din Muhammad al-Sam kärsi ratkaisevan tappion Khorasmian šaahi 'Ala al-Din Muhammadille. Ghuridien armeija oli palaamassa Amurdarjaa pitkin kohti Hindukušia, kun he joutuivat Khorasmian liittolaisten karakhitaiden väijyttämäksi. Perusteellisen tappion jälkeen ghuridit menettivät Khorasanin Khorasmialle. Sittemmin Andkhoi oli kaanikunta, jonka kaani oli vuoteen 1820 asti Buharan emiirin vasalli. Tuhoisan piirityksen jälkeen Andkhoi liitettiin Afganistaniin. Kaupunki jäi Afganistanille myös. kun Venäjän ja Afganistanin välinen rajasopimus tehtiin vuonna 1885. Nykyisin Andkhoi tunnetaan ehkä parhaiten karakul-lampaannahkojen myynnin keskuksena.


title: Andkhoi

text: Andkhoin asukasluku on noin 30 000. Kaupungin väestö koostuu etnisesti turkmeeneista, paštuista, uzbekeista, tadžikeista ja hazaroista.


title: Kalat (täsmennyssivu)

text: Kalat voi tarkoittaa ainakin seuraavia:


title: Stora Herrö

text: Stora Herrö on saari Espoon Suvisaaristossa. Se on yksi Espoon kaupungin ulkoilusaarista. Stora Herrö sijaitsee Pentalan eteläpuolella ja Medvastön kaakkoispuolella noin 2,5 kilometriä Suvisaariston pääsaarista lounaaseen. Etäisyys Soukanniemen Amiraalinsatamaan on kolmisen kilometriä.


title: Stora Herrö

text: Lilla Herrö on kasvanut maankohoamisen seurauksena lähes kiinni Stora Herröhön. Saaria erottaa toisistaan Herröviken. Espoon ulkoilusaarista Rövaren ja Kaparen sijaitsevat Stora Herrön itäpuolella. Saaren eteläpuolella sijaitsee pieni Herrökobbenin saari.


title: Stora Herrö

text: Stora Herrön pinta-ala on 44,3 hehtaaria. Sen metsät ovat pääosin kalliomännikköä, kuusia kasvaa siellä täällä. Stora Herrön keskiosassa on Söderviken-niminen lahti, jonka rannalla on suhteellisen pieni saraneva. Suurimmalta osin Stora Herrön rannat ovat kalliota ja kivikkoa, saaren itäosassa on jonkin verran myös hiekkaisia lahdelmia.


title: Stora Herrö

text: Stora Herrön luoteisrannalla on pieni saaristovenelaituri ja saaren keskiosassa sijaitsee puinen näköalatorni. Stora Herrössä on myös kaksi pienehköä uimarantaa.


title: Stora Herrö

text: Espoon ja Kirkkonummen raja kulkee Pentalan ja Medvastön välistä salmea eli Pentalasundetia lounaaseen; pienen Brudholmenin saaren itärannalla se kääntyy kohti kaakkoa ja halkaisee Lilla Herrön, Stora Herrön ja Herrökobbenin siten, että kunkin saaren etelä- ja länsiosa on Kirkkonummen hallinnollisella alueella.


title: Stora Herrö

text: Stora Herrö on osa Uudenmaan maakunnallista virkistysalueverkostoa.


title: Putti ja pilvilaivat

text: Putti ja pilvilaivat on Marjatta Kurenniemen kirjoittama lastenromaani. Se julkaistiin vuonna 1987, ja sen on kuvittanut Maija Karma. Kirjasta on julkaistu vuonna 1989 Riitta-Anneli Forssin lukema äänikirja c-kasetteina. Vuonna 2017 äänikirja julkaistiin MP3-versiona.


title: Putti ja pilvilaivat

text: Kirjan päähenkilö on Onneli ja Anneli -kirjoista tuttu Putti Vaaksanheimo. Onneli, Anneli ja muut Ruusukujan asukkaat ovat myös mukana kirjan tapahtumissa. Kirjassa "Onneli, Anneli ja nukutuskello" esiin noussut luonnonsuojeluteema jatkuu tässä kirjassa.


title: Putti ja pilvilaivat

text: Moneen kuukauteen ei ole satanut pisaraakaan vettä. Kuivuus ei vaivaa ainoastaan Kissanmintun kaupunkia, vaan koko maailmaa. Taivaalla on kyllä pilviä, jotka toisinaan ovat tummia ja raskaita vedestä, mutta ne pudottavat vesilastinsa ukkosmyrskyissä merelle.


title: Putti ja pilvilaivat

text: Ruusukujalla on yhtä kuivaa kuin muuallakin, ja Tingelistangelis-puutarhan erikoiset kasvit ovat vaarassa kuolla kokonaan. Putti Vaaksanheimo kuljeskelee eräänä päivänä tylsistyneenä puutarhassa ja huomaa punaisen ilmapallon, joka on vappuna ollut liian pieni korjattavaksi ja jäänyt penkkiin. Putti päättää leikata linkkuveitsellään pallon irti. Pallo ei ole kovin suuri, mutta riittävän voimakas tempaisemaan pienen Putin ilmaan. Pallo kuljettaa Putin pilviin saakka, missä hänet napataan kiinni.


title: Putti ja pilvilaivat

text: Putti on päätynyt pilvilaivaan, joka on kuningas Cumuluksen laivastoon kuuluva Lumilintu. Putti haluaisi palata kotiinsa, jossa häntä kaivataankin jo kovasti. Paluu voi kuitenkin olla mahdoton – pilvilaiva kulkee tuulten mukana eikä välttämättä osu enää koskaan Kissanmintun kaupungin kohdalle. Laivan merimiehet ovat ystävällistä porukkaa ja ottavat Putin joukkoonsa. Lumilintu kuljettaa mukanaan lumilastia, joka lämpimille seuduille tultaessa alkaa sulaa vedeksi. Lasti on tarkoitus pudottaa kuivuudesta kärsiville Afrikan aavikoille.


title: Putti ja pilvilaivat

text: Matkan edetessä Putille selviää, miksei sadetta ole saatu aikoihin. Lunta ja vettä kuljettavia pilvilaivoja ahdistelee rosvolaiva Nokisiipi. Sen miehistö ryöstää rahtialuksia ja pakottaa ne pudottamaan lastinsa mereen. Nokisiiven kapteeni on maan asukas, joka on viekkaudella varastanut alukseen hallintaansa. Lumilintu joutuu hyökkäyksen kohteeksi, ja Putti hämmästyy tunnistaessaan kapteenin. Tämä on entinen orpokodin johtaja Minna Pinna, jonka Ruusukujan asukkaat lennättivät taivaalle jättiläisilmapallon avulla. Putti ei tälläkään kertaa jää toimettomaksi vaan keksii konstit, joilla pelastaa uudet ystävänsä ja samalla kukistaa rosvojoukon.


title: Tolbutamidi

text: Tolbutamidi (CHSNO) on sulfonyyliureoihin kuuluva orgaaninen yhdiste. Yhdistettä on käytetty diabeteksen hoidossa niin ihmisillä kuin eläimilläkin. Uudemmat lääkkeet ovat pääasiassa korvanneet tolbutamidin ja sitä käytetään nykyään enää harvoin.


title: Tolbutamidi

text: Huoneenlämpötilassa tolbutamidi on väritöntä tai hieman kellertävää kiteistä ainetta. Aine ei käytännöllisesti katsoen liukene veteen, mutta liukenee muun muassa etanoliin, dietyylieetteriin, asetoniin ja kloroformiin. Tolbutamidi lisää insuliinin eritystä haiman β-soluista, minkä vuoksi sitä on käytetty diabeteslääkkeenä, mikäli ruokavaliolla ei ole saatu verensokeritasoa laskemaan riittävästi. Markkinoille se tuli vuonna 1956 ja oli ensimmäinen diabeteksen hoitoon käytetty sulfonyyliureajohdannainen. Yhdisteen haittavaikutuksena esiintyy verensokeritason laskua liian alhaiseksi. Nykyään tolbutamidia käytetään lähinnä eläinlääketieteessä.


title: Tolbutamidi

text: Tolbutamidia valmistetaan p-tolueenisulfonyyliamidin ja butyyli-isosyanaatin välisellä reaktiolla.


title: Monikko (tietorakenne)

text: Monikko (eng. "Tuple") on järjestetty vakio tietorakenne, joka pitää sisältää mielivaltaisen määrän data-elementtejä. Tämän voi ajatella valmiina listana objekteja; monikko on itse lista mutta sen sisältämät objektit ovat itsenäisiä ja koska lista on valmis, sitä ei ole mielekestä enää jatkaa.


title: Monikko (tietorakenne)

text: Monikko vastaa pitkälti yksiulotteista taulukkoa, mutta sen rakennetta ei voi luonnin jälkeen enää muuttaa. Tämä esto on kuitenkin vain "matala", sillä arvoja itse voi käsitellä edelleen vapaasti. Monikon jokainen elementti saa olla eri datatyyppiä, ja monikon määritelmään tarvitaan mahdollisuus tähän. (muuten kyseessä olisi vakioksi merkitty taulukko tai lista.) Koska monikko on listattu, sen sisältäessä dataa voidaan löytää "ensimmäinen", "viimeinen" ja mahdollisesti myös "väli" -elementit. Elementtien järjestys ei koskaan muutu.


title: Monikko (tietorakenne)

text: Monikko on turvallinen yleiskapseli datalle. Koska se on vakio, sitä voidaan käyttää kirjoitussuojattuna listauksena, mutta toisaalta myös se on vakiona sallittu arvo hajautustaulukkoon.


title: Presiöösi

text: Presiöösi tai presiöösi tyyli (ransk. "précieux" arvokas, kallisarvoinen) oli italialaisilta marinisteilta ja keskiajan hovikirjallisuudesta vaikutteita saanut hienostuneen kielen ja tapakulttuurin kultti Ranskan ylhäisön piirissä 1600-luvun alkupuolella. Salongeilla oli presiöösin tyylin leviämisessa merkittävä osuus. Tyylin huomattavia saavutuksia ovat Madeleine de Scudéryn mammuttiromaanit "Artaméne, ou le Grand Cyrus" (1649-53, Artamène eli suuri Cyrus) ja "Clélie, histoire romaine" (1654-60, Clelia, roomalainen tarina). Hienostelu johti kuitenkin yhä suurempaan keinotekoisuuteen ja teeskentelyyn, jota Molière pilkkaa komediassaan "Les Précieuses ridicules" (1659, Sievistelevät hupsut). Presiöösiä kirjallisuutta harrastettiin myös Italiassa, Espanjassa, Saksassa ja Englannissa.


title: Sri Lankan historia

text: Sri Lankalla on kirjoitettua historiaa yli 2000 vuotta. Legendat kertovat prinssi Vijayasta, joka saapui saarelle tarujen mukaan samana päivänä kun buddha kuoli. Häntä pidetään saaren valtaväestön muodostavien singaleesien kantaisänä. Singaleesien pääkaupungiksi muodostui Anuradhapura, jonne rakennettiin kastelujärjestelmiä ja buddhalaisia temppeleitä. Singaleesien valtaa uhkasivat Etelä-Intian suunnalta tulleet tamilit, jotka olivat 1000-luvulle tultaessa asettuneet saarelle pysyvästi. Saari jakautui kahtia, singaleesit asuttivat eteläisiä ja keskisiä osia, tamilien pohjoisia ja itäisiä osia. Singaleesien ja tamilien vastakkainasettelu on jäänyt pysyväksi tekijäksi saaren poliittisessa historiassa.


title: Sri Lankan historia

text: Eurooppalaiset kolonialistit saapuivat Sri Lankalle 1500-luvulla. Ensin saarelle tulivat portugalilaiset, heidän jälkeensä hollantilaiset ja viimeisenä britit. Eurooppalaiset käyttivät hyväkseen jakautunutta saarta ja tekivät sopimuksia eri hallitsijoiden kanssa ajaakseen omia etujaan. Viimeinen itsenäinen saarella sijainnut kuningaskunta Kandyn kuningaskunta kukistui brittien hallintaan vuonna 1815, jolloin saaresta tuli Britannian kruununsiirtomaa. Brittivallan aikana Ceylonin teestä muodostui maalle tärkeä vientituote.


title: Sri Lankan historia

text: Ceylon itsenäistyi Iso-Britanniasta vuonna 1947 ja vuonna 1972 maasta tuli Sri Lankan tasavalta. Koko itsenäisyyden ajan maassa on kytenyt singaleesien ja tamilien väliset ristiriidat. Tamilit kokivat itsensä alistetuiksi ja tilanne johti lopulta vuonna 1983 syttyneeseen sisällissotaan, jossa tamilitiikereinä tunnettu separatistinen liike vaati tamilialueiden irrottamista Sri Lankasta. Sisällissota kesti 26 vuotta ja se päättyi tamilitiikerien antautumiseen vuonna 2009.


title: Sri Lankan historia

text: Geologisesti Sri Lankan saari on Intian niemimaan laajennus, joka oli yhteydessä mantereeseen mioseenikaudella, noin 25-5 miljoonaa vuotta sitten. Tämänkin jälkeen Sri Lankan ja Intian yhdisti kapea 30 kilometrin pituinen maakannas, Aataminsilta, jolloin Sri Lanka muodosti Intiasta työntyvän niemimaan. Aataminsilta oli kulkukelpoinen vielä 500 vuotta sitten, mutta vuonna 1480 myrsky katkaisi yhteyden.


title: Sri Lankan historia

text: Arkeologisten kaivausten perusteella on päätelty että Sri Lankalla oli ihmisasutusta noin 75 000-125 000 vuotta sitten. Ensimmäiset asukkaat olivat metsästäjä-keräilijöitä ja he käyttivät kivityökaluja. Kehittyneempiä kivityökaluja, joiden alkuperä on ajoitettu noin 28 000 vuoden taakse, on löydetty koko saaren alueelta. Näitä on löytynyt erityisesti saaren kukkuloilta ja hiekkarannoilta. Maanviljelystaito ja raudasta tehdyt työkalut levisivät saarelle noin yhdeksännellä vuosisadalla ennen ajanlaskun alkua


title: Sri Lankan historia

text: Sri Lankan alkuperäisasukkaita olivat veddat, jotka saapuivat alueelle kuudennella vuosisadalla ennen ajanlaskun alkua. Heidän jälkeläisiään asuu saarella edelleen joitakin tuhansia, mutta veddan kieli ei ole säilynyt. Vuoden 500 eaa. tienoilla saarelle saapuneet indoarjalaisia kieliä puhuneet singaleesit muodostavat nykyisin saaren valtaväestön. Dravidakieliä puhuneet tamilit saapuivat saarelle myöhemmin 200 luvun eaa. ja 1200 luvun jaa. välillä.


title: Sri Lankan historia

text: Varhaisimmat kirjalliset viittaukset saareen löytyvät intialaisesta Ramayana-eepoksesta, joka kertoo hindulaisen jumalan Raman valloittaneen Lankan vuonna 3000 eaa. Merkittävin muinainen tietolähde Sri Lankasta on kuitenkin neljännellä vuosisadalla ennen ajanlaskun alkua kirjoitettu mahavamsa, joka on eeppinen paalin kielinen buddhalaismunkkien muinaisista kuninkaista kirjoittama sukukirja. Mahavamsa kertoo peräkkäisten buddhalaisten valtakuntien noususta ja taantumisesta, alkaen prinssi Vijayasta, Sri Lankalle saapuneen varhaisen singaleesisiirtokunnan johtajasta. Buddhalaisuus saapui saarelle Intiasta kolmannella vuosisadalla eaa. Mahavamsan mukaan Maurya-valtakunnan kuninkaan Ašokan poika Mahinda, toi buddhalaisuuden Sri Lankalle ja esitteli uskonnon saaren hallitsijalle. Merkittäväksi buddhalaisuuden suojelijaksi nousi hallitsija Devanampiya Tissa, joka perusti Mahaviharan luostarin, josta tuli Sri Lankan Theravada-buddhalaisuuden keskus.


title: Sri Lankan historia

text: Perimätiedot puhuvat saaren valloituksesta, mutta kaupankäynti oli myös merkittävässä asemassa saaren asutuksessa. Indoarjalaiset kauppiaat purjehtivat Intian rannikolla ja saattoivat perustaa Sri Lankalle siirtokuntia. Indoarjalaiset siirtokunnat kasvoivat ympäri saarta viidenneltä vuosisadalta eaa. lähtien, ja asukkaat järjestäytyivät useiksi klaaneiksi. Varhaiset siirtokunnat olivat puolittain itsenäisesti toimivien hallitsijoiden hallinnassa. Merkittäväksi hallintokeskukseksi nousi kuningas Pandukabhayan perustama Anuradhapuran kaupunkivaltio, joka yritti laajentaa määräysvaltaansa kattamaan koko saaren.


title: Sri Lankan historia

text: Vijaya-dynastia hallitsi maata yli 600 vuoden ajan, aina vuoteen 65 jaa. asti. Vijaya-dynastia ei hallinnut maata kuitenkaan yhtäjaksoisesti, sillä sen valtaa heikensivät mantereen puolelta tulleiden tamilien vallankaappaukset. Vijaya-dynastiaa seurasi Lambakanna-dynastia, joka pysyi vallassa neljän vuosisadan ajan. Dynastian merkittävin kuningas oli vuosina 276-303 hallinnut Mahasena, jonka aikana rakennettiin monia suuria kastelujärjestelmiä.


title: Sri Lankan historia

text: Anuradhapuralle muodostivat kasvavan uhan kolme tamilien hindulaista valtakuntaa eteläisessä Intiassa; Pandya, Pallava ja Chola. Pandya-dynastia hyökkäsi Sri Lankaan vuonna 432 ja Lambakanna-dynastia kukistui. Singaleesien vallan palautti Moriya-dynastian ensimmäinen kuningas Dhatusena, joka syrjäytti Pandyat vuonna 459. Eteläintialaiset sekaantuivat kuitenkin Sri Lankan asioihin yhä enemmän 600-luvulta lähtien; vuonna 684 Pallavan hallitsijoiden tuella valtaan nousi Manavamma, joka perusti toisen Lambakanna-dynastian, joka hallitsi Anuradhapurassa noin 400 vuotta. Tänä aikana singaleesien valta laajeni ja pallavalaisen kulttuurin vaikutus kasvoi Sri Lankalla.


title: Sri Lankan historia

text: Pallavan suojeluksessa olo veti singaleesikuninkaat mukaan Etelä-Intian valtakuntien kiistoihin. Etelä-Intiasta Sri Lankalle kohdistuneet hyökkäykset olivat toistuva ilmiö. 900-luvun puolivälissä Pandya-dynastia oli saanut yliotteen Pallavasta Etelä-Intiassa. Anuradhapuran singaleesit liittoutuivat Pandyan kanssa Cholaa vastaan. Chola-dynastia piti singaleesikuningaskuntaa vihamielisinä Pandyan kanssa tekemänsä liiton vuoksi, ja Chola valloitti Sri Lankan saaren vuonna 993 ja liitti sen alueisiinsa. Chola-dynastian valta vyöryi Intiasta Sri Lankan yli aina Malakan niemimaalle ja Sumatralle asti, missä se nousi uhkaamaan Srivijayan valtakunnan valta-asemaa. Cholat hallitsivat Sri Lankaa 75 vuoden ajan. Tänä aikana hindulaisuus kukoisti ja buddhalaisuus taantui. Cholat perustivat uuden pääkaupungin saaren kaakkoisosaan Polonnaruwaan, joka oli strategisesti paremmassa suojassa singaleesien hyökkäyksiltä.


title: Sri Lankan historia

text: Chola-dynastian valta saarella kesti 1070-luvulle asti, jolloin kuningas Vijayabahun johdolla singaleesit saivat vallan saarella takaisin itselleen. Singaleesivallan palattua pääkaupunkia ei enää siirretty takaisin Anuradhapuraan, sillä Polonnaruwan katsottiin olevan paremmin suojassa Etelä-Intiasta tulevia hyökkäyksiä vastaan. Vijayabahu I hallitsi neljänkymmenen vuoden ajan, ja hänen aikanaan elvytettiin Chola-kauden aikana rappeutunutta buddhalaisuutta ja jälleenrakennettiin temppeleitä ja luostareita. Hän hallitsi vuoteen 1110 saakka, mutta hän ei jättänyt jälkeensä nimettyä seuraajaa, ja hänen jälkeensä maa joutui epävakauden tilaan.


title: Sri Lankan historia

text: Seuraavaksi merkittäväksi kuninkaaksi nousi vuonna 1153 Parakramabahu I, jonka aikana Polonnaruwa saavutti suurimman loistonsa ajan. Hänen aikanaan kaupungin väkiluvun on arvioitu olevan yksi muinaisen maailman suurimmista pääkaupungeista. Polonnaruwasta lähetettiin myös retkikunta Burmaan rankaisutoimenpiteenä srilankalaisen lähetystön pahoinpitelystä. Polonnaruwasta lähetettiin myös armeija hyökkäämään Pandyan valtakuntaan. Näillä toimilla ei kuitenkaan saavutettu pysyvää menestystä. Parakramabahu kuoli vuonna 1186 ja hänen jälkeensä valtaistuin siirtyi Kalinga-dynastialle, jonka aikana Etelä-Intian vaikutus lisääntyi. Vuosina 1187-1197 hallinnut Nissankamalla oli Polonnaruwa-ajanjakson viimeinen tehokas hallitsija. Hänen aikanaan maassa oli rauhan ja vakauden aika. Kastijärjestelmä kehittyi ja sitä alkoi säädellä brahmaanien oikeusjärjestelmä. Korkein kasti oli viljelijäkasti ja maanomistus antoi heille hyvän aseman. Ammattikasteista tuli myös perinnöllisiä ja ne säätelivät ruokavaliota ja avioliittoja. Ajanjaksolla tehtiin myös pakolliseksi se, että kuninkaan tuli olla buddhalainen. Kuninkaalle oli tärkeää että tällä oli papiston tuki takanaan, mikä mahdollisti buddhalaisuuden kukoistuksen kun ylläpidettiin ja rakennettiin uusia luostareita ja pyhäkköjä.


title: Sri Lankan historia

text: Nissankamallan kuoleman jälkeen valtakunta ajautui epävakauden ja heikon hallinnon kauteen, jolloin Sri Lankalla kasvoi Etelä-Intian vaikutusvalta. Vuonna 1214 saarelle hyökkäsi palkkasotureidensa tukemana kuningas Kalinga Magha, joka otti valtaansa koko saaren. Hänen kuolemansa jälkeen Polonnaruwa alkoi menettää väestöään ihmisten muuttaessa kaupungista saaren eteläisempiin osiin. Yhtenä muuttoliikkeen laukaisevana tekijänä pidetään kuivuutta, sillä maatalouden tuottavuus riippui alueen kastelujärjestelmien toimivuudesta. Kun perinteiset singaleesihallitsijat syrjäytettiin, ei niiden kunnossapidosta enää huolehdittu. Uusi hallinto ei enää ollut kykenevä eikä halukas ylläpitämään järjestelmiä ja osa myös tuhottiin tahallaan, jotta kilpailevien armeijoiden haitaksi saatiin aiheutettua tarkoituksella tulvia. Maanviljelystä tuli epävarmaa ja alue ei enää kyennyt elättämään suurta väestöä. Niinpä ihmiset muuttivat johtajiensa perässä alueille joilla oli suurempi sademäärä.


title: Sri Lankan historia

text: Valtakeskuksen siirtyessä pois Polonnaruwasta, uusia väestökeskuksia syntyi saaren eteläisen, lounaisen ja keski-ylämaan alueille. Merkittäväksi singaleesien valtakeskukseksi nousi Dambadeniya, joka sijaitsi noin 110 km lounaaseen Polonnaruwasta. Sen ensimmäinen kuningas oli Vijayabahu III, joka hallitsi vuosina 1232-1236. Saaren pohjoisosaan taas muodostui tamilien Jaffnan kuningaskunta. Tänä aikana pohjoisen Sri Lankan viidakot erottivat toisistaan tamilien ja singaleesien asuttamat alueet. Jaolla oli merkittävä kulttuurinen vaikutus, kun saaren pohjoisosissa vallitsi tamilivaltakunnan hindukulttuuri ja eteläosissa singaleesiruhtinaskuntien buddhalainen kulttuuri. Aikakauden merkittävimmäksi singaleesikuningaskunnaksi nousi Kotte, jonne pääkaupunki siirrettiin vuonna 1412. Singaleesien valta oli kuitenkin hajallaan jakaantuneena useaan pieneen ruhtinaskuntaan, joiden valta ei ulottunut kauas pääkaupungeista.


title: Sri Lankan historia

text: Uusien asuinalueiden merkittävä ero ilmastossa ja topografiassa edellytti uusia viljelymenetelmiä kuivan vyöhykkeen keinokastelujärjestelmiin verrattuna. Riisinviljely oli edelleen tärkeää, mutta sen rinnalle merkittäväksi viljelytuotteeksi tulivat puutarhaviljelykset ja kookokset. Maatalouden tuottavuuden heikkenemisen vuoksi kaupankäynti muodostui entistä merkittävämmäksi tulonlähteeksi. Mausteet olivat saaren merkittävin vientituote. Tärkeiksi ulkomaankaupan satamiksi muodostuivat Colombo ja Galle. Suurin osa maan väestöstä ei kuitenkaan hyötynyt kaupankäynnistä. Lähes kaikki kauppiaat olivat ulkomaalaisia, merkittävimmät heistä olivat arabeja, joiden kanssa paikalliset ruhtinaat tekivät kauppasopimuksia.


title: Sri Lankan historia

text: Kun saaren hallitsijat siirtyivät muuttoliikkeen seurauksena etelämmäs, eivät he enää kyenneet ylläpitämään erikoistunutta hallintoa verojen keräämiseksi. Sen vuoksi verojärjestelmä korvattiin palvelujärjestelmällä, jossa jokaisen oli suoritettava tiettyä palvelua, jotta he voisivat itse saada tukea. Singaleesikuninkaiden hallitsemat pääkaupungit olivat suhteellisen pieniä ja eristyneitä asutetuimmilta alueilta. Ne eivät houkutelleet kauppiaita ja muita hallitsevia ryhmiä, eivätkä näin muodostuneet talouselämän keskuksiksi, niiden merkitys oli pikemminkin sotilaallinen.


title: Sri Lankan historia

text: Saari oli poliittisesti jakaantunut ja heikentynyt, mikä teki siitä houkuttelevan ulkomaisille hyökkäyksille 1200-1400 -luvuilla. Sri Lankan valtakunnat joutuivat toistuvasti alisteiseksi Intian suunnalta tulleiden Pandyan ja Vijayanagaran valtakuntiin nähden. Jotkut historioitsijat ovat esittäneet, että portugalilaisten saapuminen 1500-luvulla pelasti Sri Lankan, ennen kuin eteläintialaiset ehtivät alistaa sen kokonaan valtansa alle.


title: Sri Lankan historia

text: 1500-luvulle saakka kaupankäyntiä Intian valtamerellä hallitsivat intialaiset, arabit, malaijit ja kiinalaiset. Vuonna 1505 Sri Lankalle saapuivat ensimmäisinä eurooppalaisina portugalilaiset Lourenço de Almeidan johtamana. Portugalilaisten tavoitteena oli päästä osallisiksi alueen maustekaupasta ja käännyttää alueen asukkaat tunnustamaan roomalais-katolilaista uskontoa.


title: Sri Lankan historia

text: Portugalilaisten saapuessa Sri Lankalle, saaren hallinnan jakoivat tamilien Jaffnan kuningaskunta, sekä singaleesien Kotten kuningaskunta ja Kandyn kuningaskunta. Kotte oli singaleesien valtakeskus ja näennäisesti saaren hallitsevin valtio. Mikään kolmesta kuningaskunnasta ei kuitenkaan voinut vakuuttua kahden muun tuesta puolustuksessa ja saaren voimavarojen yhdistymisessä. Portugalilaiset solmivat Kotten hallitsijan Parakramabahu VIII:n kanssa sopimuksen, jonka mukaan he saivat perustaa kauppatukikohdan Colomboon. Varsin pian tulivat kuitenkin ilmi portugalilaisten militaristiset ja monopolistiset aikomukset saaren hallinnasta. Portugalilaiset totesivat että Sri Lankan hallinta tarjosi strategisen etulyöntiaseman maan hallitseman Intian rannikon suojelemisessa ja kauppavallan vahvistamisessa Intian valtamerellä.


title: Sri Lankan historia

text: Portugalilaiset saivat tilaisuutensa sekaantua saaren asioihin kun Kotte ajautui vallanperimyskiistaan kuningas Vijayabahu VII:n kuoltua vuonna 1521. Kuninkaan pojista Bhuvanekabahu pyysi portugalilaisten tukea valtaistuimelle noustakseen ja portugalilaiset hyödynsivät kuninkaan poikien välistä vallanperimyskiistaa. Bhuvanekabahusta tuli Kotten nukkehallitsija ja kaksi muuta veljestä perustivat saarelle Sitawaken ja Rayigaman kuningaskunnat. Sitawaken kuninkaana toiminut Mayadunne oli kyvykäs hallitsija ja hän pyrki laajentamaan valtakuntaansa Kotten kustannuksella.


title: Sri Lankan historia

text: Bhuvanekabahu kuoli vuonna 1550 ja häntä seurasi valtaistuimella hänen poikansa Dharmapala, joka oli kuninkaaksi tullessaan vielä alaikäinen ja näin edeltäjäänsäkin riippuvaisempi portugalilaisten tuesta. Hänen koulutuksensa uskottiin fransiskaaneille ja hän kääntyi roomalais-katolilaiseksi. Hänen kääntymisensä kristityksi rikkoi vuosisatoja vanhan vaatimuksen kuninkaan buddhalaisuudesta. Suuri osa singaleeseistä hylkäsi tukensa kuninkaalle. Mayadunne pyrki käyttämään tätä hyväkseen ja liitti suuren osan Kotten kuningaskunnasta omaan valtakuntaansa. Mayadunnen sotia Kottea ja sitä tukevia portugalilaisia vastaan merellä ja maalla jatkoi hänen poikansa Rajasinha. Sitawaken hallitsijat menestyivät sodankäynnissä maalla ja Colomboa piiritettiin monta kertaa ja portugalilaiset olivat lähellä nälänhätää. Sitawake ei kuitenkaan voinut mitään Portugalin merivoimalle, sillä portugalilaiset pystyivät lähettämään hallitsemaltaan Goalta apujoukkoja Sri Lankalle. Rajasinha kuoli vuonna 1594, eikä hänelle löytynyt yhtä vahvaa seuraajaa. Sitawaken kuningaskunta hävisi yhtä nopeasti kuin se oli syntynytkin ja Portugali sai hallintaansa suuren osan Kotte-dynastian hallitsemasta osasta saarta.


title: Sri Lankan historia

text: Nukkehallitsijana toiminut Dharmapala oli suostunut portugalilaistamaan valtakuntaansa merkittävästi, ja kun hän kuoli vuonna 1597, ei hänelle asetettu valtaistuimelle seuraajaa, vaan portugalilaiset ottivat muodollisen hallinnan. Portugali yritti saada valtansa alle myös saaren pohjoisosan Jaffnan ja käännyttämään tämän katoliseksi, mutta Jaffnan kuningas teloitutti portugalilaisten retkikunnan. Portugalin kuningas lähetti tämän johdosta useita retkikuntia Jaffnaa vastaan. Portugalilaiset saivat kukistettua Jaffnan valtansa alle vuonna 1619.


title: Sri Lankan historia

text: Jaffnan kukistumisen jälkeen ainoastaan saaren keskiosaan syntynyt singaleesien buddhalainen Kandyn kuningaskunta pysyi riippumattomana portugalilaisten vallasta. Rajasinhan johtama Sitawake oli miehittänyt Kandyn noin vuonna 1580, ja tämän kuoltua ja Sitawaken kukistuminen jätti Kandyn ainoaksi itsenäiseksi valtakunnaksi. Portugalilaiset yrittivät tuloksetta kukistaa Kandyn valtansa alle seuraavan puolen vuosisadan aikana. Kandyn kuningaskunta tarjosi turvapaikan buddhalaisille munkeille, jotka pakenivat portugalilaisten hallitsemilta rannikkoalueilta. Portugalilaiset pyrkivät levittämään saarelle roomalais-katolilaisuutta ja buddhalaisia ja hindulaisia temppeleitä tuhottiin.


title: Sri Lankan historia

text: Kandyn kuningas Vimala Dharma Surya ymmärsi, että ilman vahvaa merivoimaa hän ei voisi ajaa portugalilaisia pois Sri Lankalta. Hollantilaiset saapuivat Sri Lankalle 1600-luvun alussa, ja hän näki tämän mahdollisuutena päästä eroon portugalilaisista. Ensimmäiset kosketukset hollantilaisiin päättyivät kuitenkin katastrofiin kun kandylaisten ja hollantilaisten väliset väärinkäsitykset johtivat hollantilaisen lähetystön surmaamiseen.


title: Sri Lankan historia

text: Hollannin Itä-Intian kauppakomppania nousi 1600-luvun alussa vahvaan asemaan Intian valtamerellä. Jaavalla sijainneesta Bataviasta käsin hollantilaiset pyrkivät laajentamaan kauppavaltaansa Etelä-Aasiassa, portugalilaisten maustekaupan kustannuksella. Hollantilaiset aloittivat neuvottelut Kandyn kuninkaan Rajasinha II:n kanssa vuonna 1638. He solmivat sopimuksen, jonka mukaan hollantilaiset avustivat sodassa portugalilaisten pois ajamiseksi vastineeksi Sri Lankan kauppamonopolista, erityisesti kanelikaupasta. Kandyn kuningas myöntyi myös korvaamaan hollantilaisille sodankäynnistä aiheutuneet kulut.


title: Sri Lankan historia

text: Hollantilaiset valloittivat Trincomaleen ja Batticaloan itärannikolla sijainneet satamat ja luovuttivat niiden hallinnan singaleesien hallintaan. Seuraavana vuonna valloitettiin länsi- ja lounaisrannikon Galle ja Negombo, mutta hollantilaiset kieltäytyivät luovuttamasta näiden hallintaa, sillä he katsoivat että Rajasinha II ei ollut korvannut sotimisen kustannuksia sovitusti. Tämä tekosyy mahdollisti hollantilaisten hallita saaren rikkaimpia kanelialueita. Hollantilaiset esittivät lopulta niin suuren korvausvaatimuksen, että Kandyn kuninkaalla ei ollut mahdollisuuksia sitä suorittaa. Kuningas sai pian huomata, että hän oli korvannut toisen vihollisen toisella.


title: Sri Lankan historia

text: Hollannin-Portugalin sota jatkui, ja taistelujen jälkeen hollantilaiset valloittivat Colombon vuonna 1656 ja Jaffnan vuonna 1658. Hollantilaisilla oli käytettävissään ylivoimaisesti paremmat taloudelliset resurssit ja voimakkaampi laivasto, mikä teki heistä Intian valtameren hallitsevan voiman. Hollantilaiset hyökkäsivät Portugalin asemiin kaikkialla Etelä-Aasiassa, ja Portugalille jäi lopulta Ainoastaan Goan siirtokunta.


title: Sri Lankan historia

text: Hollantilaiset kukistivat Kandyn kuninkaan yritykset palauttaa singaleesien valta, sulkemalla Kandyn käyttämät satamat pysäyttämällä näin kaupan. Kandy saatiin eristettyä näin täysin sisämaahan, eikä se kyennyt tarjoamaan merkittävää vastarintaa kuin sisämaan raja-alueillaan. Tilanne asettui lopulta epämukavaksi rinnakkaineloksi, osittain siksi että hollantilaiset muuttuivat vähemmän aggressiivisiksi.


title: Sri Lankan historia

text: Hollantilaiset jakoivat saaren hallinnon kolmeen hallinnolliseen osaan, joiden pääpaikkoja olivat Colombo, Galle ja Jaffna. Näistä jokaista hallinnoivat Alankomaiden Itä-Intian kauppakomppanian kuvernööri tai korkea-arvoiset upseerit. Vaikka kauppakomppania valvoi ensin vain rannikkoalueita, hollantilaisvalta työntyi vähitellen myös sisämaahan, miehittäen suuren osan saaren etelä- ja länsiosista, mikä takasi parhaimmat kanelinviljelyalueet ja satamapaikat.


title: Sri Lankan historia

text: Hollantilaiset yrittivät korvata portugalilaisten levittämän roomalais-katolilaisuuden protestanttisuudella, katolilaiset käytännöt kiellettiin, mutta katolisuus oli kuitenkin saarelle jo syvään juurtunut. Myös hindulaisten ja buddhalaisten uskonnollisten tapojen vietto kiellettiin, mutta maaseudulla näihin ei puututtu. Hollantilaisten hallintokausi oli merkittävää tulevalle Sri Lankan taloudelliselle kehitykselle siinä, että hollantilaisvallan aikana saari liittyi kehittyvään maailmantalouteen. Merkittäviksi vientituotteiksi kehittyivät kaneli ja betelpippuri, sekä jalokivet. Myös norsut nousivat merkittäväksi kauppatavaraksi. Maatalous kehittyi ja vientiin viljeltiin tupakkaa ja kahvia.


title: Sri Lankan historia

text: Hollantilaiset pyrkivät monopolisoimaan tärkeimpien tuotteiden kaupan itselleen, mikä johti Intian kanssa käytävän kaupan vähenemiseen, mikä puolestaan johti välttämättömien hyödykkeiden kuten riisin ja tekstiilien puutteeseen. Kaupankäynnin kehitys vaati infrastruktuurin kehittämistä, ja saarelle rakennettiin vesiväyliä joita pitkin hyödykkeet voitiin kuljettaa satamiin. Hollantilaisten valtakaudella sosiaaliset erot rannikolla asuvien ja sisämaassa asuvien singaleesien välillä kasvoivat. Rannikon asukkaat omaksuivat länsimaisia tapoja ja he nauttivat korkeammasta elintasosta kuin sisämaassa asuvat. Sisämaan asukkaat taas olivat ylpeitä poliittisesta itsenäisyydestään.


title: Sri Lankan historia

text: Britit olivat kiinnostuneita Trincomaleen sataman hallinnasta jo 1750-luvulla, sillä Intiassa oli uhkana Ranskan vaikutusvallan kasvu. Hollantilaiset kielsivät briteiltä Triancomaleen sataman käytön, ja kun Hollanti asettui Ranskan tueksi Yhdysvaltain itsenäistymissodassa, britit alkoivat pitää myös hollantilaisia uhkana. Ranskan vallankumoussotien aikana vuosina 1792-1801 Hollanti joutui Ranskan miehittämäksi. Miehityksen aikana Brittiläinen Itä-Intian kauppakomppania pyrki laajentamaan valtaansa Intiasta Sri Lankalle, jota britit kutsuivat nimellä Ceylon. Britit saivat tukea Kandyn kuningaskunnalta, joka oli joutunut taipumaan hollantilaisten kanssa niin epäedulliseen sopimukseen että Kandy lähestyi brittejä apua saadakseen. Britit esittivät sopimuksen, jonka mukaan Kandylle annettiin sotilaallista tukea vastineeksi kanelikaupan monopoliasemasta ja rannikon hallinnasta. Kandyn kuningas yritti löytää parempia sopimusehtoja kuitenkaan siinä onnistumatta. Britit valtasivat saaren hollantilaisilta vuonna 1796. Kandylaisten ulkomaanavun etsintä osoittautui suureksi virheeksi, sillä he korvasivat suhteellisen heikon vihollisen voimakkaammalla siirtomaaisännällä. Britit ajattelivat Ceylonin hallinnan olleen tilapäistä ja saarta hallinnoitiin Madrasista käsin. Hollantilaisille luvattiin, että Sri Lanka palautettaisiin lopulta hollantilaisille. Ranskaa vastaan käydyssä sodassa kuitenkin paljastui saaren strateginen arvo, ja britit päättivät jäädä saarelle pysyvästi. Vuonna 1802 solmitussa Amiensin rauhansopimuksessa vahvistettiin brittien asema saarella ja Ceylonista tehtiin brittien ensimmäinen kruununsiirtomaa.


title: Sri Lankan historia

text: Brittiläiset havaitsivat kuitenkin pian, että saaren keskiosassa sijainnut itsenäinen Kandyn kuningaskunta aiheutti ongelmia. Rajavalvonta söi resursseja, saaren keskiosien kaupankäyntimahdollisuuksia ei voinut kehittää, ja saaren itä- ja länsiosien välinen yhteys olisi ollut nopeampi, jos saaren läpi voitaisiin rakentaa tie. Kandyn sisäiset ristiriidat maan hallinnossa antoivat briteille mahdollisuuden puuttua tilanteeseen. Sodan alkamista maiden välille nopeutti Kandyn kuninkaalle epäuskollinen pääministeri, joka antoi brittisotilaiden marssia Kandyyn vuonna 1803. Kuningas sai kuitenkin maan aateliston tuen ja britit ajettiin Kandysta. Britit olivat huonosti valmistautuneita sodankäyntiin ja etenemiseen vaativassa maastossa ja he olivat epätietoisia kuninkaan suosion laajuudesta. Kandyyn pääsi myös vain muutamia reittejä pitkin ja nämä olivat vain kaupungin asukkaiden tiedossa. Seuraavaan kymmeneen vuoteen britit eivät tehneet mitään Kandyn valtaamiseksi, mutta yhä kasvavat sisäiset erimielisyydet Kandyssa antoi briteille uuden mahdollisuuden vuonna 1815. Kandyssa kuningasta vastaan kapinoineet kutsuivat britit puuttumaan asiaan, jolloin kuvernööri lähetti Kandyyn paremmin varustautuneen joukon kuin edellisellä kerralla. Kapinallisten tukemina britit onnistuivat valloittamaan Kandyn ja maan kuningas ajettiin maanpakoon.


title: Sri Lankan historia

text: Kandyn päämiehet ja brittiläiset allekirjoittivat vuonna 1815 sopimuksen, jonka mukaan Kandyn maakunnat tuodaan brittien suvereniteetin alle, mutta kaikki Kandyn perinteisten päämiesten etuoikeudet säilytetään. Kandya oli myös määrä hallita tavanomaisten buddhalaisten lakien ja tapojen mukaan. Tyytymättömyys brittihallintoon nousi Kandyssa kuitenkin nopeasti kansan keskuudessa. Tyytymättömimpiä britteihin olivat buddhalaiset munkit, joiden perinteinen tukija oli ollut Kandyn kuningas. Munkit alkoivat herättää kansan keskuudessa poliittista ja uskonnollista tyytymättömyyttä, ja kapina sai laajan tuen kandylaisten keskuudessa. Britit kukistivat kapinan, minkä jälkeen Kandy liitettiin tiiviisti muuhun Ceyloniin. Kun brittien valta lujittui Kandyssa, koko saari oli jälleen yhden hallinnon alaisuudessa ensimmäistä kertaa yli 600 vuoteen.


title: Sri Lankan historia

text: Britit lakkauttivat perinteisiä singaleesien hallintotapoja ja aloittivat nopeasti uudistusprosesseja maassa. Ceylonia hallitsi kuvernööri, jolla oli kaikki hallinto ja lainsäädäntövaltuudet. Hän toimi Lontoon siirtomaahallinnon alaisuudessa ja hänen tehtävänänsä oli varmistaa että siirtomaa tuotti tarpeeksi tuloja kattamaan omat kulunsa. Britit lakkauttivat maasta orjuuden, mikä oli pääasiassa seurausta maksamattomista veloista, paitsi tamilienemmistöisessä Jaffnassa missä se kuului kastijärjestelmään. Brittiläiset pitivät aluksi Ceylonia vain strategisista syistä, mutta 1820-luvulla tämä käsitys muuttui. Maataloutta edistettiin ja kaneli, pippuri, sokeriruoko, puuvilla ja kahvi nousivat merkittäviksi viljelykasveiksi.


title: Sri Lankan historia

text: 1830-luvulta lähtien talouden kehityksen kannalta tärkeimmäksi nousi kahvi. Kahvinviljelyn pinta-ala kasvoi ja viljelyn tarpeisiin kehitettiin tieverkostoa. Kahvinviljely kärsi vakavasta työvoimapulasta, myöskään singaleeseja ei saatu houkuteltua kahviplantaaseille matalaa korvausta vastaan. Työvoimapulan vuoksi työvoimaa tuotiin 1840-luvulta lähtien Etelä-Intiasta suuria määriä, heistä suurin osa oli tamileja. 1880-luvulla aloitettiin myös teen viljely, jonka todettiin menestyvän saarella hyvin. Samalla kehitettiin myös kumipuu- ja kookospähkinäviljelyksiä.


title: Sri Lankan historia

text: Kahvi nousi niin merkittäväksi viljelykasviksi, että lähes koko talous oli riippuvainen kahvisadosta. Kun vuonna 1869 kasvitauti lehtiruoste "(hemileia vastatrix)" iski kahviviljelyksiin ja levisi nopeasti koko viljelyalueelle tuhoten koko kahviteollisuuden 15 vuodessa, maassa piti etsiä korvaavia viljelykasveja. 1880-luvulla aloitettiin myös teen viljely, jonka todettiin menestyvän saarella hyvin. Samalla kehitettiin myös kumipuu- ja kookospähkinäviljelyksiä. Teen tuotanto nousi vuosisadan loppuun mennessä radikaalisti. Teen viljely vaati täysin erilaisen työvoiman kuin kahvinviljely, sillä teesatoa kerättiin ympäri vuoden, jolloin se vaati pysyvää työvoimaa. Monet intialaiset tamili-maahanmuuttajat asettuivat Ceylonille pysyvästi. Heidän asuin- ja työskentelyolosuhteensa olivat usein hyvin surkeita. Vuoden 1911 väestönlaskennassa saaren intialaisten työntekijöiden määrä oli noin 500 000, mikä oli 12 prosenttia koko väestöstä. Kun britit valtasivat saaren ensimmäiset osat, oli saaren väkiluku arviolta 800 000, kun 150 vuoden kuluttua brittien lähtiessä väestö oli kasvanut yli 7 miljoonaan. Ceylonille kehittyi lyhyessä ajassa tarpeeksi vahva talous, maatalousmenetelmät ja infrastruktuuri, joka kykeni tukemaan kasvavaa väestöä.


title: Sri Lankan historia

text: Saaren hallinnossa britit pitivät kaikkia korkeimpia virkoja. Heidän lisäkseen saarelle syntyi koulutettu paikallinen eliittiluokka, joka järjesti siirtomaavallan tarvitsemat hallinnolliset ja ammatilliset palvelut. Eliittiluokka oli uskollinen briteille ja omaksui länsimaiset tavat, mutta he muodostivat hyvin pienen väestönosan. 1800-luvun lopulla kansallistunne nousi Ceylonin väestön keskuudessa, kun samalla buddhalaiset ja hindulaiset herätysliikkeet pyrkivät uudistautumaan ja puolustautumaan kristittyjä vastaan. Ilmapiiri alkoi muuttua levottomaksi ja paikallisväestö esitti briteille uudistusvaatimuksia ja paikallisväestön suurempaa roolia saaren hallinnossa. Vaatimukset eivät olleet hyvin järjesteltyjä eivätkä kovin äänekkäitä, jolloin brittihallinto jätti ne yleisesti huomiotta.


title: Sri Lankan historia

text: Ensimmäisellä maailmansodalla oli vain vähäinen vaikutus Ceyloniin, joka joutui osalliseksi sotaan osana brittiläistä imperiumia. Sodalla oli kuitenkin suuri vaikutus kansallismielisyyden kasvuun. Ensimmäiset vakavat mellakat alkoivat vuonna 1915, jolloin länsirannikon muslimien ja singaleesien välillä puhkesi väkivaltaisuuksia. Britit tulkitsivat levottomuudet brittivastaisuuksiksi ja syyttivät suurimpia etnisiä ryhmiä ja useita singaleesien johtajia pidätettiin. Pidätettyjen joukossa oli Don Stephen Senanayake, Ceylonin tuleva pääministeri, joka itseasiassa oli yrittänyt vaikutusvallallaan hillitä mellakoita. Mellakka oli verrattain pieni, mutta brittien toiminta sen tukahduttamiseksi kasvatti laajan brittivastaisen opposition. Ceylonin eri yhteistöjen johtajat katsoivat aiheelliseksi liittoutua kansan vaikutusvallan lisäämiseksi. Vuonna 1919 perustettiin Ceylonin kansalliskongressi, joka yhdisti saaren singaleesi- ja tamilijärjestöjä. Yksi sen ensimmäsistä toimista oli saada aikaan perustuslaillisia muutoksia, jotka lisäisivät paikallisväestön valtaa hallinnollisissa ja taloudellisissa asioissa.


title: Sri Lankan historia

text: Kaikki Kongressipuolueen vaatimat uudistukset eivät toteutuneet, mutta ne johtivat uuden perustuslain voimaansaattamiseen vuonna 1920. Tämän jälkeen vuonna 1924 lisättiin ceylonilaisten edustusta. Vaikka kansallismielisten edustusta maan toimeenpanevassa neuvostossa ei hyväksytty, lakiasäätävää neuvostoa laajennettiin siten, että siihen kuului alueellisesti valittuja paikallisväestön edustajia. Kuitenkin vain noin neljä prosenttia maan väestöstä oli äänioikeutettuna päätöksenteon piirissä. Perustuslain katsottiin kuitenkin olevan epäonnistunut, eikä se tuonut Ceylonille vahvaa ja yhtenäistä edustustoa. Varsin pian kansalaisten vallan lisäämisen jälkeen alkoi myös nationalistien yhteisrintama säröillä ja eri vähemmistöryhmät irtautuivat kongressista muodostaakseen omat ryhmittymänsä.